Daban Çatlarından Necə Qurtulmaq Olar? - Fuad Nəzərov | Əməkdar həkim, ali dərəcələ cərrah\nBölmə Dəri Sağlamlığı, Məsləhət\nAyaqlarda əmələ gələn çatlar istər sağlamlıq baxımından, istərsə də estetik baxımdan heç də xoş olmayan bir vəziyyətin yaranmasına səbəb olur. Bəzən çox çox quru və ağrılı da ola bilən daban çatlaması əsasən irəli yaşda olan insanlarda və gündəlik işlərinə görə daim ayaq üstə qalması lazım olan insanlarda görülür. Ancaq yaş və gündəlik iş görəmə amilləri ilə yanaşı, soyuq havalar və ya bəzi narahatçılıqlar da dabanlarda çatlar əmələ gəlməsinə səbəb olurlar. Əgər bu tip bir probleminiz varsa və bir an əvvəl xilas olmaq istəyirsinizsə aşağıda sizlər üçün hazırladığımız ev şəraitində tətbiq oluna biləcək müalicələrə bir göz atın.Bu prosesdən sonra müsbət nəticələri ən qısa zamanda əldə edəcəksiniz. Ancaq istifadədən əvvəl həkiminizlə məsləhətləşmənin faydası vardır.\nEv şəraitində çatlaq daban müalicəsində ehtiyacınız olan ləvazimatlar; Ləyən, ilıq su, vazelin, shea (Qərbi Afrikada yetişən və toxumundan yağ çıxarılan bir ağac) yağı, zeytun yağı və ya ağır nəmləndirici krem, süngər daşı, ayaq yiyəsi,hamam duzları və ya yumşaq ayaq təmizləyicisi,pambıq corab, dəsmal və limon suyu, yetişmiş banan və əzilmiş ananasdır. Əlbəttə, bu saydığımız materiallara yalnız bir daban kontekstində ehtiyacınız olmayacaq. Bu materiallar ilə fərqli ayaq müalicəsi və çatlaq daban müalicəsi edə bilərsiniz.\nLəyəni ilıq su və sabun ilə doldurun. Ayaqlarınızı sabunlu qarışığa salın və bu islatma prosesini minimum 20 dəqiqə edin. Bu zaman ayaqlarınızı süngər daşı ilə ovxalamayın. Daban çatlar yumşaldığı zaman ayaqlarınızı sudan çıxarın.\nYavaşca ayaqlarınızı ayaq təmizləyən və ya süngər daşıyla ovxalamağa başlayın. Ölü dəri qurtarana qədər ayaqlarınızı sürtməyə davam edin. Bu hərəkəti edərkən dərinizə xələl gətirməməyə diqqət göstərin. Ovxalama bitdikdən sonra bir dəsmal ilə ayaqlarınızı yaxşıca silin. Ancaq şəkər və ya göbələk xəstəliyiniz varsa bir ayaq və ayaq baxımı etmədən əvvəl mütləq həkiminizə məsləhətləşin. İstifadə etdiyiniz ayaq yiyəsini yaxşıca dezinfeksiya etməyi də laqeydlik etməyin.\nBütün bu proseslərin ardından nəmləndirmə prosesinə başlayın. Shea yağını, vazelini və ya zeytun yağını (nəmləndirici və yumşaldıcı olaraq hansını seçmişsinizsə) birbaşa olaraq ayaqlarınıza sürtün.Yatağa getməzdən əvvəl, hər gecə müxtəlif bir nəmləndirici istifadə edərək ayaqlarınızı rütubətləndirə bilərsiniz.Nəmləndirmədən sonra incə bir pambıq corab geyinməyi unutmayın.\nƏgər nəmləndirmədən sonra ayağınızda qalıqlara rast gəlsəniz nə olar, yetişmiş banan və ya əzilmiş ananası limon suyu ilə birlikdə yaxşıca qarışdırın və ayağınıza ovxalayaraq tətbiq edin. Bu qarışığı 10 dəqiqə qədər ayağınızda saxlayın, ilıq suyla yaxaladıqdan sonra silib yenidən bir nəmləndirici ilə ayaqlarınızı yumşaldın. Ananas və banan quru cildlər üçün yaxşı bir təbii dərmandır.\nYuxarıda bəhs etdiklərimiz əsas olaraq dabanlarda toplanan ölü dərini yox etmək və quruyan dabanların çatlamasının qarşısını almaq üçün nəmləndirməyə yarayır. Əgər daban çatlaqlarınız hələ daha dərinləşməyibsə sadə bir nəmləndirici istifadə edərək də çatlamaların qarşısını ala bilərsiniz.\nfidan 14 İyul 2015\nDabanda çatlardan nece qurtarmaq olar?\nSalam. Daban çatlarının müalicəsində yumuşaldıcı kremlərdən geniş istifadə olunur. Sağ olun


Elanın kodu: 433501\nBaxış sayı: 634 Elanın tarixi: 16.10.2018\nСрочно!!! Предлагается вилла -особняк в одном из самых престижных пригородов нашего города в экологически чистом районе поселка Мардакане. Участок земли 10 сотки, супер евро ремонт, 4 просторные комнаты(3 спальных , 1 зал), с общей площадью 180 кв.м, 2 с/у. Уникальный дизайн дома. Двор уложен плитами, система освещение, бассейн, беседка, 1с/у, декоративные деревья и т.д. Все документы в порядке, имеется купчая. Цена стартовая Təcili !!! Şəhərin ekoloji cəhətdən təmiz, istirahət zonalarından birində, Mərdəkan qəsəbəsində, 10 sotun içində gözəl görünüşə malik, super təmirli villa satılır.4 otaq(3 yataq otağı, 1 zal), ümumi sahəsi 180 kv.m, əla layihə, elitar təbəqə, 2 s/q. Ev bütün mebellərlə təchiz olunub. Həyət tamet daşla döşənib, dekorativ ağaclar, hovuz, besedka , 1 s/q, işıqlandırma sistemi, və s. var. Bütün sənədləri qaydasındadır. Qiymətdə razılaşmaq olar\nYeni tikili (2911)


ABŞ –Azərbaycan münasibətləri müzakirəyə çıxarılıb\nABŞ –Azərbaycan münasibətləri müzakirəyə çıxarılıb Siyasət\n"Qərb Azərbaycanı istəyəcəksə, Azərbaycan da onu istəyəcək"\nAğ Yol Vətəndaş Hərəkatının rəsmi focebook səhifəsində və 550 minlik eyni adlı qrupunda və tiviter hesabında ABŞ –Azərbaycan münasibətləri müzakirəyə çıxarılıb. Paylaşılmış statusda deyilir:" ABŞ dövlət katibinin Avropa və Avrasiya üzrə köməkçisi Viktoriya Nulandın Azərbaycana səfərini ölkəmiz üçün uğurlu hesab etmək olar.\nABŞ-ın Azərbaycanı tənqid etmək cəhdləri və Azərbaycana layiq olduğu dəyəri verməməsi cəmiyyətdə də müsbət qarşılanmırdı. Hər gün müxtəlif təşkilatlar, fərdlər və sıravi vətəndaşlar ABŞ-ın birtərəfli siyasəti ilə bağlı etiraz kampaniyası keçirirdilər. "Ağ Yol" Vətəndaş Hərəkatı da çox böyük əmək sərf etmişdi. Bu nəticəsini verdi və iki ölkə arasında daha dərin əməkdaşlıq üçün zəmin yarandı.\nBu gün Azərbaycan Cənub Qaz Dəhlizi layhəsinin reallaşdırmaqla Qərbin enerji təhlükəsizliyinin təminatında əsas rollardan birini oynayacaq. Azərbaycan hakimiyyəti bunu realizə etmək üçün nəhəng çabalar göstərərək buna nail olub.\nBakı-Tiflis-Ceyhan layihəsi Qərblə strateji tərəfdaşlıqda həyata keçirilib. Azərbaycan Qərbin strateji tərəfdaşıdır və bunun davam etməsi üçün qarşılıqlı istək olmalıdır. Qərb Azərbaycanı istəyəcəksə, Azərbaycan da onu istəyəcək. Bu hər zaman belə olub və belə olmaqda da davam edəcək".


15 Mart 15:26\nAzərbaycan Respublikası Mərkəzi Bankının İdarə Heyəti uçot dərəcəsinin 9.25%-dən 9%-ə endirilməsi haqda qərar qəbul edib. Faiz dəhlizinin yuxarı həddi 11%, aşağı həddi isə 7% (uçot dərəcəsinə ±2%-lik simmetrik diapazonda) səviyyəsində müəyyən edilmişdir. Qərar bu gündən qüvvəyə minir.\nİqtisadçı ekspert Vüqar Bayramov uçot dərəcəsinin faizinin aşağı salınmasının kredit faizləri, məzənnəyə təsirini şərh edib.\nV.Bayramov bildirib ki, Mərkəzi Bankı İdarə heyətinin uçot dərəcələrinin faizini aşağı salması inflyasiya səviyyəsinin bankın proqnozlaşdırdığı səviyyədə olması, inflyasiya gözləntilərinin yüksək olmaması, xarici ticarət dövriyyəsində yüksək saldo ilə əsaslandırıb.\n"Dəyərləndirməmiz göstərir ki, uçot dərəcələrinin aşağı salınması kredit bazarına iqtisadi yox, daha çox psixoloji təsir edə bilər. İqtisadi baxımdan bu kredit faizlərinin aşağı düşməsinə gətirib çıxartmayacaq. Çünki kommersiya banklarının Mərkəzi Bankın mərkəzləşdirilmiş kreditkərindən istifadə faizi azdır, praktik olaraq onlar vəsaitləri kənar mənbələrdən əldə edirlər. Ona görə də Mərkəzi Bankın uçot dərəcəsini aşağı salması kredit üçün cəlb edilən vəsaitlərin aşağı düşməsinə səbəb olmayacaq. Lakin uçot dərəcəsinin azalmasının depozit faizlərinə təsir göstərməsi gözləniləndir. Həm manat, həm də xarici valyuta ilə olan vəsaitlərin depozit faizlərinin aşağı düşməsi prosesinin davam edəcəyi proqnozlaşdırılır. Onsuzda aparıcı banklarda depozit faizləri kifayət qədər aşağıdır. Uçot dərəcəsinin azalması faizlərin bir az da aşağı düşməsinə səbəb olacaq. Xüsusən də, manatla olan depozit faizlərinin aşağı düşəcəyi istisna edilmir".\nV.Bayramov bildirib ki, uçot dərəcəsinin azalmasının məzənnəyə təsiri imkanları məhduddur:\n"Çünki məzənnə daha çox Mərkəzi Bankın kurs-məzənnə siyasəti ilə müəyyənləşir. Manatın məzənnəsinə təsir göstərən faktorlar arasında neftin dünya bazarında qiyməti, iqtisadi tərəfdaşlarımızın vəziyyəti, xüsusən də Mərkəzi Bankın mövqeyi önəmlidir. Gələcəkdə məzənnənin dəyişməsi birbaşa bu bankın mövqeyi iləə bağlı olacaq".


12:19 26.02.2019 (Yenilənib 12:15 26.02.2019)\nQeyd edək ki, Azərbaycanın Xocalı şəhərində törədilmiş soyqırımının 27-ci ili tamam olur\nBAKI, 26 fevral — Sputnik. Türkiyə Xocalı soyqırımının günahkarlarını və Ermənistan tərəfindən Azərbaycan ərazilərinin işğalını qınayır. Sputnik Azərbaycan xəbər verir ki, bu barədə Türkiyə Xarici İşlər Nazirliyinin 26 fevral Xocalı soyqırımının ildönümü ilə bağlı yaydığı bəyanatında bildirilir.\nBəyanatda qeyd olunur ki, Türkiyə qardaş Azərbaycanın kədərini bölüşür: "Türkiyə Xocalı soyqırımının günahkarlarını və Ermənistan tərəfindən Azərbaycan ərazilərinin işğalını qınayır. Azərbaycanlı qardaşlarımızın 27 il öncə Xocalıda məruz qaldıqları qətliamın acısını dərindən hiss edir və səmimiyyətlə bölüşürük. Bu faciədə həyatını itirənlərə Allahdan rəhmət diləyir, bütün azərbaycanlı qardaşlarımıza başsağlığı veririk".\nKolumbiya parlamenti Azərbaycan xalqına başsağlığı verib\nQeyd edək ki, Azərbaycanın Xocalı şəhərində törədilmiş soyqırımının 27-ci ili tamam olur.\nbəyanat, Türkiyə, Xocalı soyqırımı, Xocalı faciəsi


Instagram-ın İzləmə bölməsi tətbiqdən qaldırılır | Chip.az\nInstagram-ın İzləmə bölməsi tətbiqdən qaldırılır\nDünyanın ən çox istifadə edilən sosial media platformalarının başında olan Instagram, yeni yeniləmələri və yeni xüsusiyyətləri ilə özünü canlı tutmaq üçün əlindən gələni edir. İndi şirkətin gətirəcəyi bir yeniləmə yeni bir xüsusiyyət gətirmir, əksinə bir xüsusiyyəti ortadan qaldırır.\nChip.az xəbər verir ki, İnstagram-da ürək işarəsinə vurduğunuzda iki nişan çıxır: Siz (You) və İzləmə (Following). Bu bölmədəki "Siz" seçənəyi, fotoşəkillərinizdəki şərhləri və bəyənmələri və ya yalnız sizə aid olan şeylərin bildirişləri görünəcək. "İzləmə" seçənəyi isə fəaliyyətlərini izlədiyiniz şəxslərin aktivliyini izləmə imkanı yaradacaq.\nİzləmə nişanı tətbiqdən silinəcək:\nInstagram, demək olar ki, insanların bütün fəaliyyətlərini özündə cəmləşdirən bu İzləmə seçənəyini platformadan çıxarmağa hazırlaşır. Belə ki, şirkətin məhsul rəhbəri Vishal Shah ilə görüşdən sonra Buzzfeed yayımladığı xəbərdə İzləmə bölümünün gələn həftədən tətbiqdən çıxarılacağını qeyd edib.\nİnstagram isə bu haqda hələ rəsmi açıqlama verməyib. Buzzfeed bu bölmənin gələn həftədən çıxarılacağını bildirsə də bəzi istifadəçilər bu seçənəyin avqustun əvvəlində qaldırılacağını bildirirlər.\nWhatsappta bu mesajı bölüşməyin! (Telefonların dağılmasına səbəb olur)\nYoutube və Instagram Videoları Artıq Whatsapptan İzlənəcək\nTwitter-in keçmiş işçiləri Səudiyyə Ərəbistanına casusluqda ittiham olunur\nYouTube video paylaşım edən hesabı bağladı


19 Aprel 2017, 23:06 521\nBakiPost.az Xezerxeber.az-a istinadən xəbər verir ki, ev sahibi Şamama Hüseynova böyük oğlunun 2 il əvvəl ailə həyatı qurub evə gəlin gətirəndən sonra bu xoşagəlməz halların başladığını deyir. Baş verənləri aydınlaşdırmaq üçün mənzilin bir neçə yerinə kamerlar da quraşdırılıb. Maraqlı məqam ondan ibarətdir ki, evin gəlini hansı məkana gedirsə, orada eyni hal təkararlanır.


Ağsaqqallar – Ramin Əhmədov: “Kəlbəcərlilər artıq məcburi köçkün deyillər!”\nNoyabr 25, 2020 - 10:40\n“İlham Əliyev cəbhə hakimiyyətinin daha bir xəyanətinin nəticəsini aradan qaldırdı – Kəlbəcər azad olundu!\nBu gün Azərbaycan xalqının 27 illik Kəlbəcər həstərinə son qoyuldu. Noyabrın 10-da imzalanmış üçtərəfli razılaşmaya əsasən düşmən ordusu Kəlbəcəri döyüşsüz təhvil verdi. Bundan əvvəl Ağdam şəhəri də döyüşsüz təhvil verilmişdi. Əlbəttə ki, Azərbaycan Ordusunun döyüş meydanında əldə etdiyi üstünlük Dövlətimizin masadakı mövqelərini möhkəmləndirdi. Əldə etdiyimiz siyasi üstünlük Ağdam, Kəlbəcər və Laçın rayonlarının döyüşsüz təhvil almağımızı şərtləndirdi. Əminliklə deyə bilərik ki, bu qələbənin kökündə Azərbaycan prezidenti İlham Əliyevin uğurlu diplomatik manverləri dayanır. Prezident sona qədər mövqeyindən geri çəkilmədi və Paşinyana şərtlərini qəbul etdirdi.”\nBu sözləri “Türk dünyası ağsaqqalları” qəzetinin baş redaktoru Ramin Əhmədov öz Facebook səhifəsində paylaşıb. O qeyd edib ki, Kəlbəcər rayonunun Azərbaycana təhvil verməsi, Birləşmiş Millətlər Təşkilatının Dağlıq Qarabağ münaqişəsi ilə bağlı qəbul etdiyi 4 qətnamənin tələblərindən biridir. BMT-nin 1993-cü il, 30 aprel tarixində qəbul etdiyi 822 nömrəli qətnaməyə görə, Kəlbəcər rayonu digər işğal olunmuş rayonlarımız kimi qeyd-şərtsiz azad olunmalı idi. Amma 27 il ərzində bu qətnamə icra olunmadı. Bu müddət ərzində Azərbaycanın əzəli torpaqlarında erməniləşdirmə siyasəti və qanunsuz məskunlaşdırma prosesi daha da sürətləndirildi. Dünya birliyi isə Dağlıq Qarabağda və ətraf rayonlarda törədilən qanunsuz əməllərə göz yumdu, görməzdən gəldi. Əlbəttə ki, Azərbaycan sonsuza qədər beynəlxalq təşkilatların nə vaxt qətnamələrin tələblərini icra edəcəyini gözləyə bilməzdi. Azərbaycan Ordusu Ali Baş Komandan İlham Əliyevin rəhbərliyi altında 27 ildir icra olunmayan qətnamələri döyüş meydanında icra etdi. Cənab Prezidentin də dediyi kimi, dəmir yumruğumuz hesabına Ermənistan qoşunları Azərbaycanın işğal olunmuş bütün ərazilərindən çıxarılır. Bu, böyük qələbədir. Azərbaycan xalqı, əldə etdiyimiz tarixi qələbəyə görə, Prezident İlham Əliyevəvə və Azərbaycan Ordusuna minnətdardır.\n“Bu gün Azərbaycana təhvil verilmiş Kəlbəcər rayonu 27 il əvvəl xəyanat nəticəsində işğal edilmişdi. Kəlbəcərin satılması, xəyanət nəticəsində işğal olunması ilə bağlı faktlar var. 90-cı ilərin əvvəllərində Azərbaycanda hakimiyyətdə olan Xalq Cəbhəsinin rəhbərliyində təmsil olunan şəxslər torpaqlarımızı düşmənə satdılar və hakimiyyətlərini xilas etməyə çalışdılar. Onlar bu xəyanətlərini ört-basdır etməyə çalışsalar da, Azərbaycan xalqı hər bir xəyanətkara layiqli qiymətini verdi və onları tarixin zibilxanasına atdı. Bizim başımıza bu bəlaları gətirənlər, torpağlarımızı satanlar Azərbaycan Xalq Cəbhəsi hakimiyyətində təmsil olunanlardır. Azərbaycan Prezidenti bu gün xalqa müraciətində bu məsələyə toxundu və tarixi faktları bir daha vətəndaşlarımızın diqqətinə çatdırdı. Bu gün Prezident İlham Əliyev onların Azərbaycan xalqına yaratdığı problemləri,etdikləri xəyanətlərin nəticələrini aradan qaldırmaqla məşğuldur. Azərbaycan xalqı, xüsusilə gənc nəsil bunları bilməlidir. Dövlətimizə, Ordumuza, milli dəyərlərimizə və sərhədlərimizə xəyanət edənlərin nəinki Azərbaycan siyasətində, heç ölkəmizdə də yeri olmamalıdır.\nƏziz dostlar! Gözümüz aydın olsun! Kəlbəcərlilər artıq məcburi köçkün deyillər!”-deyə baş redaktor R. Əhmədov kəlbəcərliləri təbriklə bitirib statusunu.\n“Ermənistanda siyasi vəziyyət gərginləşir, Paşinyan müxalifətə təzyiqləri artıracaq” – Ramin Əhmədov\nPrezident İlham Əliyev: Azərbaycan öz istəyinə nail oldu, tarixi ədaləti və beynəlxalq hüququ bərpa etdi\nŞəhərdəki qar belə təmizlənir – Fotolar\nAzərbaycan ordusunda raket-artilleriya batareyalarının döyüş atışlı taktiki təlimləri başladı


“Masallı ensklopediyas” – 2-ci yazı Qizilağac İnzibati Ərazi Dairəsi » Cenub.az - Regional Qazet\n“Masallı ensklopediyas” – 2-ci yazı Qizilağac İnzibati Ərazi Dairəsi\nBəlli olduğu kimi 70 sayllı Masallı Seçki Dairəsindən olan Millət Vəkili Məşhur Məmmədovun təşəbbüsü və “Masallı Təhsil Fondu”nun dəstəyi ilə “Masallı Ensiklopediyası” hazırlanır. Xəbər verdiyimiz kimi Masallının qədim tarixi, eləcə də təhsil, səhiiyə, mədəniyyət, mətbuat, idman, musiqi … tarixi haqqında silsilə yazılar hazırlanıb massallıda.az və cenub.az saytları vasitəsi ilə sizlərə təqdim olunmuşdur. Vəd etdiyimiz kimi Masallı rayonunun İnzibati Ərazi Dairələri üzrə (hər dairədəki kəndlər də daxil olmaqla) məlumatları sizə təqdim edirik. Xahiş edirik ki, məlumatlara təkcə izləyici kimi baxmayın, bizdən irad tutmağa tələsməyin. Çalışın təkliflərinizi verib, bizə yardımçı olasınız.\nİşçi qrupun telefonları\nQrupunun rəhbəri: Zahir Əmənov:- 0 50 322 75 23 (Həm də NAR-la)\nXodaşirin Cəbiyev: - 050 429 05 96: 0 70 542 54 30\nƏlizaman Baxış: – 0 50 427 70 25\nBeləliklə, bu silsilədən 2-ci yazımızla tanış olun: 1-ci yazının – Boradigah İnzibati Ərazi Dairəsi- yazısının linki burada: https://cenub.az/10879-masall-ensklopediyas-tqdim-edir-boradigah-nzibati-razi-dairsi.html\nQIZILAĞAC İnzibati Ərazi Dairəsi\n1. Qızılağac Inzibati Ərazi Dairəsi 1 kəndi – Qızılağac kəndini əhatə edir.\n2. Qızılağac ərazi dairəsinin coğrafi mövqeyi:\nƏrazi dairəsi Masallı rayon mərkəzindən 17 km şimal-şərqdə, Qasımlı d.y.st.-dan 8 km qərbdə, Viləş çayının sağ sahilindən 3 km aralı, Viləş kəndi-Lənkəranın Liman şəhəri şose yolunun kənarında, Lənkəran ovalığının Muğan zonasında, düzənlik sahədə yerləşir.\n3. Həmsərhəd olduğu əraziləri:\nŞimaldan Xəzər dənizinin qərb sahilləri iə,\ncənub-şərqdən Təzəkənd ərazi dairəsi ilə,\ncənubdan Qızılağac Dövlət qoruğu ilə, q\nərbdən Viləşkənd ərazi dairəsi ilə həmsərhəddir.\nKəndin adı: Qızılağac kəndi\nƏhalisi: 6831 nəfər\n1849-cu il siyahıyaalınması ------ 307 ev, 2001 nəfər;\n1863-cü il ---------------------------- 301 ev, 1967 nəfər;\n1873-cü il ---------------------------- 291 ev, 1747 nəfər;\n1886-ci il ----------------------------- 188 ev, 1502 nəfər;\nƏrazisi: 2376 ha\n4. Ərazi dairəsinə daxil olan torpaq sahəsi: Cəmi: 2376 ha.\na) Əkin sahəsi: ----------------- 1300 ha.\nb) Bələdiyyə torpaqları: ------- 70 ha\nc) Yaşayış yerlərinin yerləşdiyi torpaq sahəsi:\n5. Qızılağac ərazi dairəsinin tarixi haqqında:\na) Sovet dövrünə qədər – hansı inzibati əraziyə daxil olub?\n- Lənkəran qəzasına\nb) Sovet dövründə - Kənd XDS İK-nin yarandığı tarix\n- Lənkəran Qəza İnqilab Komitəsinin tərkibində olub.\n- Həşimov Mahmud yerli komitənin ilk sədri olub.\nc) Müstəqillik dövründə - ərazi dairəsinin yarandığı tarix – 1991-ci il.\n6. Ərazi dairəsində yaşayan əhalinin məşğuliyyəti: Orta əsrlərdə ticarət və balıqçılıqla yanaşı taxılçılıq və maldarlıqla məşğul olmuşlar. Müasir dövrdə tərəvəzçilik, taxılçılıq və heyvandarlıq əsas məşğuliyyət olmuşdur.\n7. Ərazi dairəsində inzibati tikintilərin tarixi haqqında:\na) Kolxoz-sovxoz idarələri – hazırda yoxdur.\nb) Məktəb binası – 1800-1920-ci illər arası Masallı ərazisində 25 mədrəsə açılmışdı ki, onlardan üçü Qızılağacda idi - Molla Lətif, Molla Baba, Molla Hüseyn öz şəxsi evlərini mədrəsə eləmişdilər. 1930 və 1971-ci illərdə yeni məktəb binaları tikilmişdir. Müstəqillik dövründə - 2021-ci ildə 532 yerlik yeni məktəb binası tikilir.\nc) Kənd soveti və İH-nin Ərazi nümayəndəliyi binası – 1982-ci ildə\ne) Həkim məntəqəsi – 2005-ci ildə.\nd) İdman qurğuları və stadionlar – yoxdur.\nz) Uşaq bağçası – 1980-ci illərdə tikilib. 2 qruplu\nj) Məscidlər – Ətraflı məscidlər bölümündə.\ni) Ziyarətgahlar - Ağa Mir Həsən ocağı - ətraflı ziyarətgahlar bölümündə.\nə) Yollar – Vaxtilə Orta əsrtlərdə XV əsrədək Gilan və Mazandarana gedən karvan yolu və 1944-cü ilə qədər Bakı-Astara magistralı Qızılağacdan keçib.\n(Cəlilabad rayonunun Göytəpə kəndindən, Masallı rayonunun Həsənli, Kürdəbazlı, Viləşkənd (Kalinovka), Qızılağac kəndlərindən, Lənkəran rayonunun Qumbaşı kəndindən keçməklə).\n8. Ərazi dairəsinin ərazisində suvarma sistemləri – istillər, su anbarları, su qurğuları – Sovet vaxtı Viləş su anbarından suvarma şəbəkəsi vardı.\nQızılağac İnzibati Ərazi dairəsində 1 kənd daxildir --- Qızılağac kəndi.\nKeşmişdə XV əsrə qədər gəmiçilik və balıqçılıqla məşğul olunub. Getdikcə əkinçilik və maldarlıq da inkişaf edib. XV əsrədək karvan yolunun üstündə olduğu üçün ticarətlə də məşğul olunub. Hazırda tərəvəzçilik, heyvandarlıq və taxılçılıqla məşğuldurlar.\nKəndin coğrafi mövqeyi:\nKənd Masallı rayon mərkəzindən 17 km şimal-şərqdə,\nQasımlı d.y.st.-dan 8 km qərbdə,\nViləş çayının sağ sahilindən 3 km aralı,\nViləş kəndi-Lənkəranın Liman şəhəri şose yolunun kənarında,\nLənkəran ovalığının Qızılağac körfəzində,\nMuğan zonasında, düzənlik sahədə yerləşir.\ncənub-şərqdən Təzəkənd kəndləri ilə həmsərhəddir.\nQızılağac adının mənası:\nKəndin adı “qızıl” və “ağac” sözləri ilə əlaqədar deyil. Türklərin ulu babaları olan hunların içərisində “Qızıl tayfa” adlı tayfa da varmış. “Qızıl” qiymətli əlvan metal, “ağac” isə uzunluq ölçü vahidi (6-7 km) olması fikri də var. Türklərdə və farslarda “Qızıl” şəxs adı da var..\nXəritələrdə Qızılağac adı eramızın II əsrində çəkilir. XIII əsrdə Azərbaycanın indiki Masallı ərazisinə Qızıl tayfasının köçürülməsi nəticəsində Qızılabad (Qızılavar) və Qızılağac kəndlərii salınmışdır. Hər ikisi eyni kökdən olmaqla Qızıl tayfasından olanlara aiddir.\n1614-cü ilin 19 dekabrında Rusiya elçisi M.N.Tixonov I Şah Abbasla Qızılağac kəndində görüşmüşdür.\nOrta əsr Avropa səyyah və diplomatlarından Şarli Antoni, Con Bryus, Adam Oleari, Volınski və b. Qızılağacda olmuşlar.\nA.P.Volınski 1715-18-ci illərdə Azərbaycan və İranda olmuş, bir çox şəhərlərlə birgə Qızılağac haqqında da məlumat vermişdir.\nXVIII əsrin 30-cu illərində rus hidroqrafları Qızılağac limanını tədqiq etmişlər.\nTarixi abidələri və yeni tikililəri:\nKənd qəbristanlığı – qədimliyini göstərən orada Sultanpir ziyarətgahının və kufi xətlə yazılan SANDIQ tipli baş daşlarıdır. Bu daşa “əno” (dalaq) daşı da deyirlər. Xəstələr onun üzərində uzanıb şəfa tapırlarmış.\nDəmir dövrünə aid kurqan - (“Həzi təpəsi”) var.\nKiçik hamam – “Kərbəlayi Nəsrullah hamamı. 1937-ci ildə sahibləri sürgün edilərək bağlanır, sökülüb dağılır. 1949-cu ildə avadanlıqları sökülərək hərbi hissəyə daşınır və orada hamam tikilir.\nBöyük hamam – xeyriyyəçi Hacı Məmmədə məxsus olub. Tarixi məlum deyil, ancaq hacının yaşadığı dövrlə götürülsə, 180 ildən yuxarıdır. Hamam indi də işləyir.\nDəyirman – Quru çayın sahilində “Vinston” markalı mühərriklə işləyən od dəyirmanı olub.\nŞeyx Fətullah məqbərəsi -\nDövlət əhəmiyyətli obyektlər:\nQızılağac qoruğu – Xəzər dənizinin cənub-qərbində yerləşən Böyük və Kiçik Qızılağac körfəzi kimi iki yerə ayrılan Qızılağac körfəzindədir. 1929-cu il 3 iyunda SSRİ Xalq Komissarları Sovetinin qərarı ilə Dövlət qoruğu olub. Sahəsi 88,36 min ha-dır. Okean səviyyəsindən 24-28 m aşağıdır.\nQızılağac Balıq yetişdirmə Təsərrüfatı – 1956-cı ildə xüsusi damba tikilməklə yaradılmışdır. Sahəsi 15 000 ha-dır. Gölə su Viləş və Qumbaşı çaylarından axıdılır. Vaxtilə ildə 200 milyona qədər 25 növ balıq yetişdirilirdi.\nQızılağac qoruğu - əsas hissəsi Lənkəran rayonu ərazisində yerləşsə də, Kiçik Qızılağac körfəzinin bir hissəsi Qızılağac kəndi ərazisində yerləşir.\n“Quru çay” – vaxtilə kəndin içərisindən keçən Viləş çayının yeri dəyişəndən sonra quruya qalan hövzəsi.\n“Yovşan” – Qızılağac qoruğunda yer adı.\nQızılağaclı Musa xan\nTalış xanlığının yaradıcısı\nMusa xanın tikdiyi qalalardan biri Qızılağacda, digəri isə Astarada və Lənkəranda tikilmişdi. Beləliklə, diyar 1722-ci ildən 1732-ci ilə kimi Rusiyanın tərkibində olmuşdur. “О zaman [оranın hakimi] astaralı Musa хan Nadirə bir о qədər də baş əyməmişdi. Kеçmiş qоcaların dеdiyinə görə, Musa хanın Nuşirəvan tayfasından оlduğuna çох еhtimal vardır. [О] Astara Kürabında müstəqil hakim оlmuşdur.\nNadir şah üsyanları bəhanə edib, Rusiyaya meyilli siyasət yeritmiş Musa xanı, qardaşını və böyük oğlunu həbs edir. Musa xandan sonra Şirazlı İbrahim xan mahal hakimi təyin olunmuşdu.\nKəndi 5 məhəlləsi var:\n1. Qərəymanlı (Karamanlı) məh. – Orta Asiyadan Kiçik Asiyaya (Türkiyə) qədər yayılan türk tayfası Qaraman adlı şəxsin adı ilə.\n2. Bahadırlı məh. – Şeyx Fətullah Axundun babasının adı ilə bağlıdır.\n3. Muradxanlı məh. - Azərbaycanın bir sıra rayonlarında da Muradxanlı kəndləri vadır. Muradxanlılar Qızılbaş tayfa birliyinə daxildir.\n4. Cınqırlı məhəlləsi.\n5. Alçallı məh. – Qızılağac ilə Qədirli kəndi arasında olan Alçallı yaşayış məntəqəsindən tarixən köçüb gələn adamlarla bağlıdır.\nŞeyx Fətullah axund İsmayıl oğlu Bahadırlı – 1837-ci ildə Qızılağacda doğulub. Nəcəf şəhərində astronomya üzrə ali ruhani təhsil alıb. 1912-ci ildə vəft etmişdir.\nŞeyx Əsəd axund Şeyx Fətullah oğlu Bahadırlı – 1893-cü ildə Qızılağacda doğulub. Atasından ilk təhsil alıb Ərdəbilə getmiş, orta təhsildən sonra ali ruhni təhsil almaq üçün Nəcəf şəhərində oxumuşdur. 1930-cu illərin repressiyalarına dözə bilməyən Şeyx Əsəd 1937-ci ildə ürək daynmasından vəfat dib.\nMolla Abdulla axund – (ona kiçik axun da deyərdilər) – 1885-ci ildə ikisinifli məktəbdə, 1896-cı ildə Mahmudbəy Mahmudbəyovun “Şkola” məktəbndə şəriət dəsləri aparması haqda məlumat var.\nSeyyid və üləmalar:\nAğa Mir Həsən ağa Mir İbrahim oğlu – 1868-ci ildə atası orada təhsil aldığına görə İsfahanda doğulub. Yeniyetmə vaxtında Qızılağaca gəlib. VII İmam Müseyi Kazımın şəcərəsindəndir. Babası Mir Abdulla axund müctəhid olub. Ulu babası Seyid Cmalın məzarı Astaranın Maşqan kəndindədir. Mir Həsən ağanın bir çox möcüzələri hqqında indi də danışılır. 1955-ci ildə vəfat edib.\nMir Cəfər ağa Mir Kərim oğlu – 1895-ci ilə doğulub. Yüksək əhli-iman sahibi olub, ürəkləri duymaq qabiliyyəti ilə hamını heyrətləndiəmiş\nMir Kazım Axund Mir Məmməd oğlu 1888-ci ldə doğulub. Nəcəf şəhərində təhil lıb. Hüseynhacılı kəndində axundluq edib. 1938-ci ildə repressiy ilə əlaqədar həbs edilir, 1954-cü ildə ölüm xəbəri gəlir, 1989-cu ldə bəraət alır.\nAxund Molla Mir Möhsün ağa Mir Həsən oğlu – 1893-cü ildə doğulub. Nəcəf şəhərində təhsil alıb. Təhildən qayıdanda camaat 200 metrlik yola xalça döşəməklə qarşılayırlar. 1965-ci ildə vəfat edib.\nKənddə və indiki Masallı ərazisində ilk məktəb:\n1800-1920-ci illər arası Masallı ərazisində 25 mədrəsə açılmışdı ki, onlardan üçü Qızılağacda idi - Molla Lətif, Molla Baba, Molla Hüseyn öz şəxsi evlərini mədrəsə eləmişdilər.\nBu illərdə (XIX əsrin sonu) Lənkəran qəzasının 58 kəndində rus dilində açılan ibtidai məktəbdən 10-u biri Qızılağacda olmaqla bu bölgədə oldu.\n1896-cı ilin 17 fevralında Qızılağacda tədris rus dilində olmaqla rəsmi şəkildə ilk məkəb açıldı. Qori Seminariyasının məzunu, əslən şamaxılı olan Mhmudbəy Mahmudbəyov (1863-1923) müdir və müəllim təyin olundu.\nMəktəbdə 38 şagird oxuyurdu. Kənardan gələnlə üçün yataqxanatikilmişdi.\n1930-cu ildə Qızılağacdakı məktəb 7 illik olur. 1938-ci ildə Qızılağac məktəbinə orta məktəb statusu verildi.\n1941-ci ildə müharibə başladı, məktəb 7 illik təhilə keçirildi. 1951-ci ildə Qızılağac 7 illik məktəbi yenidən orta məktəb statusu aldı. Cəfər Əzizov direktor təyin olundu. 1971-ci ldə yeni tipli məktəb binası tikildi.\nMəktəbə Qarabağ şəhidi olan Subhan Xəlilovun adı veilib. Hazırda Qızılağacda 2 məktəb var – 1saylı və 2 saylı.\n1. Mirzə Əhməd Şükürzadə - ruhani təhsili də olduğu üçün ona Qazi Əhməd deyərdilər. Sovet dövrünə qədər.\n2. Əsgərov Əli Əhəd oğlu – 1936-cı ildə Az. KTİ-ni bitirib.\nFəxri adı, orden-medal alanlar, rəhbər vəzifələrdə işləyənlər,\nƏmək adamları – Sosialist Əməyi Qəhrəmanları, digər mükafat alanlar:\n1. Abdullayeva Safura Seyfulla qızı – sağıcı. Sosialist Əməyi Qəhrəmanıdır.\n1936-cı ildə Qızılağac kəndində doğulub. Prezident təqaüdçüsüdür. VI və VII çağırış SSRİ Ali Sovetinin deputatı olmuşdur. “Respublikanın ən yaxşı gənc maldarı” fəxri adını alıb.\n2. Sadıqova Fatimə Əbdülqədir qızı – sağıcı. SSRİ ALİ Sovetinin deputatı,“Qırmızı Əmək Bayrağı” ordenlı.\n1946-cı ldə Qızılağacda doğulub. 1970-75-ci illərdə olub. ordenin alıb. KTİ-nu bitirib.rayonun südçülük komplekslərində müdir işlmişdir. Masallı Rayon Təbiəti Mühafizə İdarəsində müdir müavinidir.\n3. Məmmədov Rəcəb İsmayıl oğlu – 2 dəfə “Şöhrət” və “Qırmızı ulduz” ordenli. II Dünya müharibəsi iştirakçısı, və 28 adda digər müxtəlif mdallarla təltif olunub.\n4. Abdullayev Əhməd Mir Saleh oğlu – Respublikanın Əməkdar mühəndisidir. 1943-cü ilə Qızılağacda doğulub. Az. Politexnik İnstitutunu bitirib. Avtomobil Müəsssəsinin Baş direktoru işləyib.\n10. Səfərov Qulam Nəcəfqulu oğlu- “Qımızı ulduz” ordeni (ətraflı zabitlər bölümündə)\n11. Məmmədov Fikrət Seyfulla oğlu – general-mayor “Qırmızı ulduz”, “Azərbaycan bayrağı” ordenləri –(ətraflı zabitlər bölümündə)\n12. Məmmədov Məmmədhəsən Ələsgər oğlu – podpolkovnik , 25-ə qədər orden və medallarla təltif olunmuşdur. (Ətraflı zabitlıər bölümündə).\n13. Haşımov Mahmud Məhəmməd oğlu – Respublika Hərbi Prokurorluğunda məsul vəzifələrdə işləyib. (Ətraflı hüquqşünaslar bölümündə).\n14. Səfərov Sabir Heydər oğlu – Lenin ordenli (Ətraflı hüquqşqnaslar bölümündə)\n1. Abdullayev Musa Mirməmməd oğlu – tibb elmləri doktoru. 1927-ci ldə Qızılağacda doğulub.1944-cü ildə Az. DTİ-na daxil olub. Antisovet “İldırım” təçkilatına üzv olduğuna görə həbs edilir, sürgünə göndərilir. 1953-cü ilin 27 martında SSRİ Ali Sovetinin “Amnistiya haqqında”kı fəmnı ilə azad olunur. 1958-ci ildə Az. DTİ-ni bitirir. 10 il içərisində namizədlik və doktorluq işlərini yazıb müdafiə edir.Az. ET Hemotologiya və Qnköçürmə İnstitutunda çalışır. ADTİ-də elmi katib, 1970-ci ldə kafedra müdir olur. “İngiliscə-azərbaycanca tibbi lğət”-i tərtib edir. 1979-cu ildə vəfat edib.\n2. Ələkbərov Cəbrayıl Ələkbər oğlu – tibb elmləri doktoru. 1957-ci ildə Qızılağac da doğulub.1980-1985-ci illərdə Rusiyanın Vladivostok şəhərində Tibb İnstitutunda oxuyub. İki il Kurqan şəhərində klinik ordinaturanı bitirdi. 16 dekabr 1993-cü ildə Türkiyədə işləməyə dəvət aldı. 2000-ci ildə Moskvada müdafiə elədi.\n3. Abdullayev Fərman Musa oğlu – tibb elmləri doktoru, professor. 1963-cü ildə Bakıda doğulub. Az.Tİ-nu bitirib. ET Ağ Ciyər Xəstəlikləri İnstitutunun direktorudur.\n4. Abbasov Namiq Abdulsəmid oğlu – tibb elmləri doktoru. 1941-c ildə Masallı şəhərində doğulub. 1992-ci ildə Kiyev şəhərində doktorluq işini müdafiə etmişdir. Respublika Ağ Ciyər Xəstəlikləri İnstitutunun professorudur. Tibb İnstututunda kafedra müdiridir.\n5. Ələkbərov Xanlar Cəfər oğlu – ədliyyə general-mayoru, hüquq elmləri doktoru, professor. 1950-ci ildə Qızılağacda doğulub. Ümumittifaq Hüquq İnstitutunu bitirib, Rusiyada elmi işlə məşğul olub. Azərbaycan Polis Akademiyasının elmi işlər üzrə rəis müavinidir. Eyni zamanda Rusiya Dövlət Dumasının eksperti, Rusiya Ali məhkəməsi Elmi Məsləhət Şurasının üzvüdür. Ümumrusiya Azərbaycanlıları Konqresinin yaradıcılrından biridir, 2001-c ildə Bakıda keçirilən Dünya Azərbaycanlılarının I qurultayının nümayəndə heyətində təmsil olunub.\n6. Qurbanov Maarif Qurban oğlu – texnika elmləri doktoru, professor. 1929-cu ildə Qızılağacda doğulub. 1972-ci ildə Ordjanekidze Zenit Raket hərbi məktəbinə daxil olur. 1980-1984-cü illərdə Havadan\nMüdafiə Qoşunları Akademiyasının RMSF-na daxıl olur. 1989-cu ildən Moskvada Bauman adına Texniki Universitetdə hərbi kafedrasının müdiridir.\n7. Əliyev Yunis Məşədi Yusif oğlu – tibb elmləri namizədi. 1928-ci ildə Qızılağacda doğulub. 1946-1952-ci illərə z.DTİ-da oxuyub. Dəvəçi (Şabran) rayon xəstəxanasında cərrahiyyə ş-nin müdiri, baş həkim, 1958-ci ildə Res. Hək-ri Tək-mə İns.-da həkim-ordintor, 1965-ci ildə Bakı şəhər qospitalınd həkim-cərrah olub. 1965-ci ildə mayor rütbəsilə ehtiyata buraxılıb. Onkologiya İns-nun aspiranturasında oxuyub, 1968-ci ildə müdafiə etmiş, elmi-əməkdaş-dosent seçilmiş, şöbədə bş elmi işçi-həkim cərrah işləmişir. 1980-2005-ci illərdə İntitutun Həmkarlr İttifaqının sədri, 1990-1995-ci illərdə Səhiyyə Nazirliyinin Baş onkoloqu olub. 1970-ci ildə SSRİ Səhiyyə nazirliyinn “Səhiyyə əlaçısı” döş nişanı və Fəxri Fərmanlarını almışdır.2005-ci ildə vəfat etmişdir.\n8. Məmmədov Üzeyir Ağaverdi oğlu – tibb elmləri namizədi. 1933-cü ldə Qızılağacda doğulub. 1949-1955-ci illərdə Az. Tİ-nda oxuyub. Tacikistan R-nın Ayni rayon Səhiyyə Şöbəsində müdir, Leninqrad (Sankt- Peterbur) şəhər xəstəxanasında baş həkim olub.\nLeninqrad Vilayət Ali Sovetinin deputtı seçilib. 1959-1960-cı illərdə Masallı Xəstəxanasında şöbə müdir və Səhiyyə ş-nin müdiri olub. 1965-ci ldə spiranturanı oxuyub, dissertasiya müdafiə etmişdir.N.Nərimanov adına Az Dövlət Tibb İnstitutunda Travmotologiya-ortopediya və Hərbi Sərrahiyyə kafedrasında dosentdir. 2000-ci ildən Əməkdar həkimdir.\n9. Ağabalayev Fərman Alı oğlu – K/T-ı elmləri namizədi. 20 may 1934-cü ildə Qızılağacda doğulub. 1954-1959-cu illərdə Az. KTİ-da oxuyub. 1961-1964-cü illərdə K/T-ı nazirliyinin ET Əkinçilik İnstututunun aspiranturasını oxumuş, 1965-ci ildə müdafiə edib. 1970-1992-ci illərdə Kənd Təsərrüfatı Nazirliyi xəttilə bir çox məsul vəzifələrdə işləmişdir. İndi Azərbaycan Respublikası K/T-ı Nazirliyində Otlaqlar Şöbəsinin rəisi vəzifəsində işləyir.\n12. Abdullayev Oqtay Musa oğlu – tibb elmləri namizədi. 27 may 1958-ci ildə Bakıda doğulub. 1974-cü ildə Az.Tİ-da oxuyub. 1984-cü ildə aspiranturanı oxuyub, 1987-ci ildə müdafiə edib.Türkiyənin Ankara, Hacattəpə, İsraili Texnion Univesitetləində kurslarda olub.\n13. Əliyev Rafiq İsa oğlu – iqtisad elmləri namizədi. 1948-ci ldə Qızılağacda doğulmuşdur. 1966-1971-ci illədə D.Bünyadzadə adına XTİ-da oxumuşdur. 1978-ci ildə Ukraynanın Xabarovsk İnstitutunun aspirnturasına daxil olur. Müdafiədən sonra müxtəlif vəzifələdə işləyir. 1995-ci ildən1999-cu iləcən Rusiya-Azərbaycan Ticarət Palatasının direktoru, ardınca prezidenti olur. Azad Sahibkarlar Cəmiyyətinin üzvüdür.\n14. Əliyev Məşədi Yusif Hacı Məcid oğlu – tibb elmləri namizədi. 1899-cu ildə Qızılağacda doğulub. 17 fevral 1996-cı ildə Qızılağacda açılan ilk məktəbdə, sonra Lənkəran 1 saylı gimnaziyda, 1919-cu ildə BDU-nin hüquq fakültəsində, 1930-1936-cı illərdə Az. Dövlət Sənaye İnstitutunun Tibb fakültəsində oxuyur. Şəki (Nuxa) şəhəində vərəm dispanserində həkim, Şək Şəhər Səhiyyə Şöbəsində müdir, işləyir. 1956-cı ildə dissertasiya müdafiə edib tibb elmləri namizədi olu. 1975-ci ildə Respublika Həkimləri Təkmilləşdirmə İnstitutunda vərəm əleyhinə mübarizə kafedrasına dosent seçilir. SSRİ sƏhiyyə Nazirliyinin Fəxri Fərmanı və “Səhiyyə əaçısı” döş nişanı ilə təltif olunub.\n15. Həsənov Əlizaman Museyib oğlu – biologiya elmləri namizədi. 1927-ci ildə Qızılağacda doğulub.1946-1951-ci illərdə ADU-nun biologiya fakültəsində oxuyub. 1951-1975-ci illərdə Azərbaycan EA-nın Botanika İnstitutunda işləmiş, dissertasiya müdafiə etmişdir. Bitki anotomiyası sahəsində ilk mütəxəssisdir. Beynəlxal Botanika və Kimya cəmiyyətlərinin üzvüdür. “Əmək rəşadətinə görə” medlı ilə təltif olunub. Bakı Su Kəməri İstehsalat İdarəsinin laborotoriya müdiri olmuş, indi Baş texnoloqudur.\n16. Sadıqov Yunis Baba oğlu – kənd təsərrüfatı elmləri namizədi. 1925-ci ildə Masallı rayonunun Qızılağac kəndində doğulub. Rayonun müxtəlif idarə və müəssisələrində 40 ilə yaxın rəhbər vəzifələrdə işləmişdir. Masallı rayon Konserv zavodunun direktoru və 20 ilə yaxın 1 May sovxozunun direktoru işləmişdir. 2001-ci ildə vəfat etmişdir.\nDigər rayonlarda və Masallıda rəhbər işdə çalışmış qızlağaclılar\n1. Əsgərov Əli Əhməd oğlu – . “Şərəf nişanı” və “Qırmızı Əmək Bayrağı” ordenləri.\n1911-ci ldə Qızılağacda doğulub. 1930-34-cü illərə Az. K/T-ı İnstitutunda oxuyub. Masallı Rayon Statistika İdarəsində müvəkkil, Rayon Maliyyə Şöbəsində müdir işləyir. 1938-ci ildə Respublika DİN Bakı Şəhər Milis İdarəsinin rəisi olub. 1950-ci ildə Kənd Təsərrüfatı Nazirinin müavini, 1964-cü ildə Sovxozlar Naziliyində şöbə rəisi, Şəki şəhərindəki toxumçuluq sovxozunda direktor, Şamaxıda miis idarəsinin rəisi, Əli-Bayramlıdakı (indiki Şirvan) Qaraçala sovxozunda direktor, K/T-ı Nazirliyində Elmi-Tədqqt Baş idarəsində şöbə rəisi vəzifələrində işləmişdir.\n1955-1959-cu llərə Az.SSR Ali Sovetinin deputatı seçilmişdir. Fəxri Fəmanlarla təltif olunub. Az.KP-nin XVIII qurultay nümayəndəsi olmuş, plenum üzvü seçilmiş, Az. SSR Ali Soveti Rəyasət Heyətinin üzvü olmuşdu. 19 fevral 1970-ci ildə vəfat edib.\n2. Səlimov İbrahim Məmməd oğlu – Lenin ordenlidir.\n1911-ci ildə Qızılağacda doğulub. 1939-cu ildə Ümumittifaq Hüquq İnstitutuna daxil olur. Daxili İşlər Komissarlığı Cəlilabad Rayon DİŞ-nə rəis, ardınca Qazıməmməd Rayon İcraiyyə Komitəsinin sədri, Rayon PK-nin I katibi göndərilir. 1952-ci ildə Ali Partiya məktəbində oxuyur. 1956-cı ildə Masallı rayonu Qızılağac kəndinə kolxoz sədri seçilir. 1958-ci ildə Masallı RİK-nin sədri seçilir. Yenidən öz kəndində kolxos sədri, sovxoz direktoru olur. 1979-cu ildə dekabrın 6-da vəfat edir.\n3. Rəsulov Abı Hüseyn oğlu – “Şərəf nişanı” ordeni\n1923-cü ldə Qızılağacda doğulub. 1945-ci ildə Moskva Balıq Sənayesi İnstitutunda oxuyub. Bir müddət Lənkəran rayonunun Liman (Port-İliç) şəhərində, Nərimanabad qəsəbəsində balıqçılıq təsərrüfatına rəhbərlik edir. 1960-1963-cü llərdə Bakı Ali Partiya məktəbində oxuyub. 1970-1983-cü illərdə Nərimanabad qəsəbə sovetinin sədri işləmişdir. Müxtəlif medallarla təltif olunub.\n4. Abışov Şakir Zəkəriyyə oğlu – 1993-2000-ci illədə Sumqayıt Şəhər iH-nin başçısı vəzifələrində işləmişdir.\n1950-ci il 20 mayda Qızılağacda doğulub. Az.DU-nin filologiya fakültəsini, Ali Partiya məktəbini bitirib. 1972-ci ildən Sumqayıtda fəhləlikdən Sumqayıt Şəhər Komsomol Komitəsinin katibi, Şəhər Partiya Komitəsində təlimatçı, şöbə müdiri, Şəhər XDS İK-nin sədri,\n5. Ələkbərov Elmidar Bəbir oğlu – kənd təsərrüfatı elmləri namizədi. 1941-ci ldə Qızılağacda doğulub. 1968-ci ildə S.Ağmalıoğlu adına K/T-ı İnstitutuna daxil olur, Fərqlənmə diplomu ilə oranı bitirir. K/T-ı İnstitutunun Elmi Şurasının qərarı ilə vaxtından əvvəl aspiranturaya qəbul edilir – Sankt-Peterburqa göndərilir, orada müdafiə edir, alim kimi respublikaya gəlir. 1988-1991-ci llərdə Astara Rayon Partiya Komitəsinin II katibi, Aqrar Siyasət Komissiyasının sədri, Xalq Deputatları Sovetinin deputtı, Ümumittifaq Sahə Koordinasiya Şurasının üzvü kimi vəzifələrdə olmuşdur. Hazırda Azərbaycan Koorperasiy Universitetndə müəllimdir. SSRİ Xalq Təsərrüfatı Nailiyyətləri Sərgisinin “Qızıl medal”Inı alıb.\n6. Ələkbərov Tofiq Bəbir oğlu – Viləşçay Su Dəryaçasının ilk rəisi olub.\n1938-ci ildə Masallı rayonunun Qızılağac kəndində doğulub. Azərb. Res-sı Kənd Tikinti Nazirliyinin 3 saylı Trestinin rəisi, Meliorasiya Nazirliyinin 2 saylı Tikinti Trestinin rəisi, 1998-ci ildə vəfat edib.\n7. Səfərov Qulam Nəcəfqulu oğlu – polkovnik-leytenant. “Qımızı ulduz” ordenli.\n1907-ci ildə Qızılağacda doğulub. 1925-ci ildə Az. Hərbi Kadrlar yetişdirən məktəbə daxil olur. 1934-cü ildə Ali Sərhəd məktəbinə göndərilir. Respublikanın müxtəlif sərhəd dəstələrində komandir kimi çalışıb. 1940-cı ildən Az. SSR Dİ Xalq Komissarlığının sərəncamı ilə Şamaxı, Astara, Beyləqan (Jdanov) və Oğuz (Vartaşen) DİŞ-də müxtəlif vəzifələrdə işləyib. 10 May 1942-c ldən 402-ci atıcı diviziyasında baş sahə rəisi təyin edilib, iki dəfə “Döyüş xidməti”, “Qafqazın müdafiəsinə görə”, “1941-45-ci il Almniya üzərində qələbəyə görə” medalları ilə təltif olunub. 1972-ci ildə vəfat edib.\n8. Səfərov Sabir Heydər oğlu – Lenin ordenli\n1931-ci ildə Qızılağcd doğulub. 1949-1954-cü illərdə ADU-nun hüquq fakültəsində oxuyub. 1965-ci ildən Əli-Bayramlı (Şirvan) şəhər, Biləsuvar rayon, Zəngilan rayon, Kürdəmir rayonlarında prokuror köməkçisi və prokuror vəzifələrində çalışmışdır. “Əmək veteranı “ medalı ilə təltif olunub.\n9. Məmmədov İltifat Allahverdi oğlu.1943-ci ildə Masallı rayonunun Qızılağac kəndində anadan olmuşdur. ADPİ-nin tarix-filologiya fakültəsini bitirmişdir. Əvvəllər müəllim işləsə də, sonralar rəhbər partiya və sovet işində çalışmışdır. Masallı Rayon İcraiyyə Komitəsinin sədri, mASALLI Rayon Partiya Komitəsinin şöbə müdiri, 2-ci katibi, daha sonra isə 1-ci katibi vəzifələrində çalışmışdır. O, həm də Azərbaycan Ali Sovetin deputatı olmuşdur.\n10. Haşımov Mahmud Məhəmməd oğlu – Respublika Hərbi Prokurorluğunda məsul vəzifələrdə işləyib.\n1982-ci ildə Qızılağacda doğulub. Əvvəl həkimlik üzrə təhsil alsa da, 1910-cu ldə Bakıya köçərək ixtisasını dəyişib, hüquq sahəsi üzrə ali təhsil alıb..1915-ci ildən müxtəlif hüquq idarələrində işləyir. 1918-ci ldə Az. Demokratik Respublikasının prokurorluq orqanlarında işləyir. 1924-cü ildə vəfat edib.\n11. Ələkbərov Xanlar Cəfər oğlu – ədliyyə general-mayoru (haqqında alimlər bölməsində)\n12. Məmmədov Fikrət Seyfulla oğlu – general-mayor. “Qırmızı ulduz”, “Azərbaycan bayrağı” ordenləri\n1961-ci ildə Lənkəranda qızılağaclı Seyfullanın ailəsində doğulub. 1980-84-cü illərdə Bakı Ali Ümumqoşun Komandirləri məktəbində oxuyub. 1990-93-cü illərdə M.Frunze adına Hərbi Akademiyada təhsil alıb. III Ordu Korpusunun komandiri olmuşdur., “Vətənə xidmətə görə”, “Əsgəri rəşadətə görə””Minnətdar əfqan xalqından” medallarını alıb.15 may 2002-c ildə vəfat edib.\n13. Qurbanov Maarif Qurban oğlu – texnika elmləri doktoru, professor, polkovnik. (Alimlər bölümündə ətraflı).\n14 . Məmmədov Məmmədhəsən Ələsgər oğlu – podpolkovnik. 1918-ci ildə Qızılağacda doğulub. 1936-cı ildə Lənkəran Pedaqoji məktəbini, 1940-cı ildə hərbi məktəbini, 1960-cı ildə ADU-nu bitirmişdir. 1955-ci ildə Bakı şəhər Əzizbəyov rayon PK-də şöbə müdiri, 1960-cı ildən Respublika Qırmızı Aypara Cəmiyyətinin sədr müavini işləmişdir. 25-ə qədər orden və medallarla təltif olunmuşdur.\n15. Ədalət Ablş oğlu Hüseynov – Dövlət Təhlükəsizlik Komitəsinin əməkdaşı1947-ci ildə Masallı rayonunun Qızılağac kəndində anadan olub. Xarici Dillər İnstitutunu bitirib. Bir müddət Qızılağac kənd orta məktəbində müəllim işləyib. Rayon Partiya Komitəsinin göndərişi ilə Masallı Rayon Komsomol Komitəsində katib kimi fəaliyyət göstərib. Ardınca Dövlət Təhlükəsizlok Komitəsində əmək fəaliyyətini davam etdirib. Əvvəlcə DTK-nın Lerik rayon şöbəsində əməliyyat müvəkkili, ardınca Biləsuvarda rəis müavini, İmişlidə və Lənkəranda DTK-nın regional idarələrində rəis vəzifələrində çalışmışdır.\nHal-hazırda Rusiya Federasiyaslının Astarxan şəhərində bizneslə məşğul olmaqla Azərbaycan diasporasının sədridir.\n1. Nağıyev Tapdıq Xalıq oğlu - uzaq səfərlə kapitanı, vəfat edib.\n2. Əzimov Ədalət Ayaz oğlu – gəmi kapitanı. 1052-ci ildə Qızılağac kəndində doğulub. Qafur Məmmədov adına Bakı Dənizçilik məktəbini bitirib. 1991-ci ildə Odessa Dəniz Mühəndisləri İnstitutunu bitirib. 1998-ci ildən uzaq səfərlər kapitanıdır.\n1. Hacı Həsən Ağa – 1948-2001. 1994-cü ildə şəxsi hesabı ilə mədrəsə tikdiib.\n2. Əliyev sakit hacı Əli oğlu – 2001-ci ildə dəstəmazxana tikdirib.\n3. Əliyev Əlövsət Musa oğlu – 1943 təvəllüdlü. Sultan Pir ziyarətgahını tikdirib.\n4.Nəsirov İbad Qəzənfər oğlu – 1950-ci il təvəllüdlü. Viləş çayının üstündə 47,5 m uzunluğunda körpü sldııb.\n1. Usta Məmmədhəsən Nəccar – şair. 1837-ci ildə Qızılağacda doğulub. Lənkəranda “Fövcül-Füsəha” məclisinin üzvü olub. 2 dekabr 1962-ci ildə Lənkəranda çıxan “Leninçi” qəzetində əməkdar müəllim Mir Haşım Talışlı Nəccar haqqında məlumat vermişdir. 1917-ci ildə vəfat etmişdir.\n2.Səməd Qərib – şair. 1886-cı ildə Bakının Çəmbərəkəndində doğulub. Qızılağaca sürgün edilib, burada yaşayıb.1928-ci ldə vəfat edib.\n3. Hacı Məhəmmədnəsir Qulamhüseyn oğlu – şair. 1931—ci ildə Nərimanabadda doğulub. 1970-c ildə Astarxan Balıq Texnologiya İnstitutunda oxuyub. 2001-ci ildə “Haqqın səsi” kitabı çapdan çıxıb.\n4. Zeynalov Allahverdi Hüseyn oğlu – şair. 1933-cü ildə Qızılağacda doğulub. Azərbaycan Sənaye İnstitutunu bitirib. “Alim şahmat oynayır”, “Haqqın qılıncı”, “Sənintək məni sevən hanı” və sair bir neçə kitabın müəllifidir. “Cəsur insan” romanı üzərində işləyir.\n5. Məmmədov Qulu Vəci oğlu (Qulu Vəcioğlu) – şair. 1947-ci ildə Qızılağacda doğulub. 1965-1970-ci illərdə AZ.KTİ-nda oxuyub. “Ürəyimin ağrıları”, “Yolum”, “Şanlı ömürdən notlar” kitablarının müəlliidir.\n6. Dilşad Kərimli (Kərimli Dilşad Nüsrət qızı) 1951-ci ildə Masallı rayonunun Qızılağac kəndində doğulub. 1976-cı ildə Azərbaycan Dövlət Pedaqoji Universitetinin filologiya fakültəsini bitirib. 50 illik pedaqoji fəaliyyəti dövründə ədəbi yaradıcılıqla məşğul olmuş, dövrü mətbuatda mütəmadi olaraq hekayə və esseləri ilə çıxış etmişdir. 6 publisistik və bədii nəsr əsərlərindən ibarət kitabın müəllifidir.\n1. Ələkbərov Bağı İbrahim oğlu – xanəndə. 1906-cı ildə Qızılağacda doğulub. Seybətinli muğam ustadı Mir İslam Rəfiyevdən dərs alıb.\n2. Abullayev Xəlil Museyib oğlu – xanəndə. 1919-cu ildə Qızılağacda doğulub. 4 yaşında çiçək xəstəliyindən gözləri tutulur. Bakı musiqi məktəbinin tar şöbəsini bitirib. Qazax rayonunda müsiqi müəllimi işləyir. Növhə və qəsidələrin mahir ifaçısı olub. 1992-ci il mart ayının 28-də vəfat edib.\n3. Əbilov Şahin Musa oğlu – həkim, şair, bəstəkar (hərbi mahnılar müəllifi). 11 iyul 1963-cü ildə Qızılağacda doğulub. N.Nərimanov adına Az. Tİ-nu bitirib. Biləsuvar Məkəzi Xəstəxanasında təcili yardım ş-də işlədi. 1991-ci ildə Bakı şəhərindəki Hövzə xəstəxanasına müayinə həkimi göndərilir. 1990-cı ildə başlayan Qarabağ müharibəsi illərində həkim kimi savaşa getdi. “İgid əsgər, möhkəm dayan”, “Cənab leytenant” və onlarla (30-dan çox) hərbi mahnı və marşların müəllifidir. “İgid əsgər, möhkəm dayan” şeilər kitabını çap etdirib.\n1. Tağıyev Firdovsi Ramazan oğlu – güləşçi-samboçu. 1946-cı ildə Qızılağac kəndində doğulub. 1964-cü ildə yeniyetmələr arasında, 1965-ci ldə gənclər arasında respublka qalibi olub. 1970-ci ildə Az. Dövlət B/T-si İnstitutunu bitirib. 1970-74-cü illərdə Azərbaycan yığma komandasının məşqçisi təyin olunub. 1972-ci ildə Azərbaycan yığması çempion olub. F.Tağıyev Az. Bədən Tİ-da güləş kafedrasında dosentdir. 1992-ci ildə əməkdar məşqçi fəxri adını alıb.\n2. Tağıyev Tahir Ramazan oğlu – güləşçi. 1950-ci ildə Qızılağacda doğulub. 1973-78-ci illərdə Az.Bədən Tİ-da oxuyub. Respublika DİN-də müxtəlif vəzifələrdə işləyib. Sambo və dzyu-do üzrə SSRİ idman ustası.\nI Qarabağ müharibəsi şəhidləri:\n1. Xəlilov Subhan Malik oğlu – 1969-cu ildə Qızılağacda doğulub. 1989-cu ildə Bakı Neft Texnkumunda oxuyub. 1992-ci il oktyabr ayının 28-də Finqə kəndində gedən döyüşlərdə şəhid olub.\n2.Cabbarov Əhliman Muğdət oğlu – 1974-cü ildə Qızılağacda doğulub. 1993-cü ildə Ağdərənin müdafiəsində şəhid olub.\n3. Xanmuradov Azad Şikar oğlu - 1974-cü ildə Qızılağacda doğulub. 1993-cü ildə Füzuli bölgəsində şəhid olmuşdur.\n4.Abasov Şahin Vəli oğlu – 1971-ci ilin 24 mrtında Qızılağacda doğulub. 1993-cü ildə könüllü cəbhəyə gedir. 6 yanvar 1993-cü ildə Beyləqanın müdafiəsində şəhid olur.\n5.Qurbanov Sabir Laçın oğlu – 25 sentyabr 1975-c ildə Qızılağacda doğulub. 1994-cü ilin 20 aprelində Ağdamın lxıçılar kəndində itkin düşüb.\nII Qarabağ Müharibəsi şəhidləri və qaziləri:\nQIZILAĞAC – nələr çatmır?\n1. Qəhrəman anaların --- sayı\n2. II Dünya M-sində iştiak edən, vəfat edənlərin ayı\n3. II Qarabağ Müharibəsi şəhidləri və qaziləri:\n1. Hacı Nüsrət Nəsirullayev. “Qızılağac və qızılağaclılar” kitabı.\n2. Azərbaycan Sovet Ensklopediyası, Bakı-1979, III cild, səh. 158.


“Kontakt Home”nin yeni fırıldağı və deputatın troll şəbəkəsi… - Busaat.az\nTRY - 0.1334\n24.11.2021 - 18:40\n“Kontakt Home” mağazalar şəbəkəsinin fəaliyyəti ilə bağlı illərdir ən ciddi narazılıqlar sosial şəbəkələrdə yayılır. Bu mağazalar şəbəkəsinin xidmətlərindən istifadə edənlər köhnə, artıq istifadə olunmuş məhsulların (telefon, noutbuk, məişət texnikası və s.) təmir edilərək, yeni adıyla satılmasından, yaxud zəmanət verdikləri məhsullara yiyə çıxmamasından, kreditləşmə zamanı pozuntulardan daim şikayətçidirlər.\nAzərbaycanda “Kontakt Home” qədər ən sərt şəkildə narazılıq edilən və tənqid olunan şəbəkə yoxdur. Quql axtarış sistemindən istifadə etməklə, bu mağazalar yarıtmaz fəaliyyəti haqda tam təsəvvür əldə etmək mümkündür.\n“Kontakt Home” son günlər “kredit fırıldağı” ilə gündəmə gəlib. İddia edilir ki, kredit vaxtı çatan vətəndaşa “sistem maneəsi” yaradılır, onun şifrəsi dəyişdirilir və borcluya bu haqda məlumat verilmir. Nəticədə kreditin vaxtında ödənilməsinə maneə yaradılmaqla, əlavə faiz ödənilməsi üçün zəmin hazırlanır.\nDünyada istənilən normal qurum, biznes, xüsusilə satış fəaliyyəti həyata keçirən əxlaqlı şirkət dərhal araşdırma aparmalı, prosesi incəliyinə qədər aydınlaşdırmalı və ictimaiyyətə doğru-dürüst bilgi verməli idi. Çünki bu, şirkətin nüfuzuna ciddi şəkildə zərbə vurur.\nAncaq “Kontakt Home” ittiham və bu ittihamları təsdiqləyən faktlarla bağlı “ənənəsinə” sadiq qalaraq, heç bir açıqlama yaymadı.\nŞirkətin qeyri-rəsmi rəhbəri olan millət vəkili Elnur Allahverdiyevin şəxsi əlaqələri və vəzifəsinin ona verdiyi üstünlüklər səbəbindən mağazalar şəbəkəsi ictimai və rəsmi qurumların yoxlamasından da kənarda qalır, proses davam edir, mağazalar şəbəkəsinin yeni “mərkəzləri” açılır, reklam olunur və daha kimlərsə, xəbərsizlər tora salınır.\nAmma əlbəttə ki, mağazalar şəbəkəsi haqda səsləndirilən tənqidlər öz bəhrəsini verməyə bilməz və bunu qurumun rəhbərləri də bilirlər. Buna görə də artıq yeni fəaliyyət növü tapıblar. Məsələn, troll şəbəkəsi.\nÖtən gün tarixçi alim, dosent Zaur Əliyevin paylaşdığı və medianın tirajladığı məsələ ilə bağlı da trollarını aktivləşdiriblər. “Prosta Neftcalali” nikli bir sürü troll bu məlumatlara qarşı öz düşüncələrinə görə kampaniya aparıb, “Kontakt Home”un “nüfuzunu” qorumağa çalışır. Qondarma profillərdən “Kontakt Home” təriflənir, tənqidləri səsləndirənlər ən ağır sözlərlə təhqir edilir.\nBu şərhləri yazanların başında məhz millət vəkilinin özünün dayandığını ehtimal etmək üçün xeyli şübhələr də var. Bir insanın hansısa mağazadan şikayətinə digəri niyə söyüş, təhqir və alçaldıcı ifadələrlə cavab verib, “Kontakt Home”un müdafiəsinə qalxmalıdır? Demək, söyüş səviyyəsinə qədər “canıyanan” olmaq lazımdır, bu isə şübhələri millət vəkilinin və yaxın ətrafının üzərinə daşıyır.\n“Kontakt Home”ni müdafiə edib, təhqirlər yağdıranların profillərinə göz atanda hər şey üzə çıxır: saxta foto, saxta imza, aylarla paylaşım edilməyən səhifələr, bir sözlə, feyk, trol…\nƏgər Elnur Allahverdiyevə kimlərsə bu saxta profillərlə onun və şirkətinin nüfuzunu qoruduğunu deyirsə, yalan deyir və millət vəkilini ələ salır. Çünki indi virtualda olanların əksəriyyəti çox yaxşı bilir troll nədir, hansı profillər feykdir, onların arxasında kim və necə dayanır.\nMillət vəkili əmin ola bilər ki, bu saxta niklərin arxasında durub, tənqidçiləri və ittihamçıları təhqir edən şəbəkə yalnız “Kontakt Home”a və onun sahibinə nifrət qazandırır, onun “işgüzar nüfuzunu” bu cür qorumağa girişənlər rəhbərlərini yalnız baltalayırlar. Çünki millət vəkilinin trollar saxladığı, narazı insanlara qarşı ən ağır söyüşlərdən istifadə etdiyi, əhalinin yanında olmaq əvəzinə onların şikayətini bu cür əxlaqdankənar söyüşlərlə geri çevirdiyi haqda təsəvvürlər yaranır.\nHər bir halda bunun qayğısına millət vəkili özü qalmalıdır. Günlərin birində bu təhqirlərin əvəzini o trollar yox, E.Allahverdiyev özü verməli olacaq./Axar\n30.11.2021 - 16:25\nİlham Əliyev helikopter qəzasında həlak olanların ailələrinə başsağlığı verdi…\n30.11.2021 - 16:10\nHelikopter qəzasında həlak olan hərbçilərin adları – Rəsmi açıqlama\nHelikopter qəzasında həlak olan hərbçilərin adları – Rəsmi açıqlama…\n30.11.2021 - 12:15\nSon dəqiqə! Azərbaycanda hərbi helikopter qəzaya uğradı, ölənlər və yaralananlar var…\nPrezident Türkmənistana səfər etdi – Fotolar\nPrezident Türkmənistana səfər etdi – Fotolar…\n26.11.2021 - 11:40\nPrezident Soçiyə getdi\nPrezident Soçiyə getdi…\nHelikopterin qəzasının İLKİN SƏBƏBİ AÇIQLANDI: Kənar müdaxilələr…\n30.11.2021 - 19:00\n“Belə hallarda dövlət qurumlarının operativ informasiya verməsi gərəkdir”\n30.11.2021 - 18:50\n“Növbəti dəfə prezident seçilmək hüququm var” – Putin\n30.11.2021 - 18:35\nProkuror Zakir Sultanova 12 il iş istədi\nQəzada həlak olan hərbçilərin – Fotoları\n30.11.2021 - 18:10\nQəzadan 13 dəqiqə əvvəl bu şəkli paylaşmışdı…\n30.11.2021 - 17:55\nAyvazyan: “Rusiya prezidenti də hamının gözü qarşısında “dəhliz” dedi…”\nBayramovla Çavuşoğlu arasında telefon danışığı oldu\n30.11.2021 - 17:25\nDəhşətli helikopter qəzasında yaralanan hərbçilərin vəziyyəti AÇIQLANDI – Video\nHelikopterin qəzaya uğradığı ərazidən – Video\n30.11.2021 - 17:11\n30.11.2021 - 16:55\n30.11.2021 - 16:45\nHelikopter qəzası ilə bağlı cinayət işi açıldı\n30.11.2021 - 16:35\nHulusi Akar Zakir Həsənovla Elçin Quliyevə zəng etdi\n30.11.2021 - 15:55\nLavrov Blinkenlə Putin-Bayden görüşünün təşkilini müzakirə edəcək\n30.11.2021 - 15:40\nTürkiyə Qarabağda bu qədər ərazini minalardan təmizləyib\n30.11.2021 - 15:10\nNazir sosial ödənişlərdə olacaq artımdan danışdı\n30.11.2021 - 14:55\nPrezident pakistanlı naziri qəbul etdi\n30.11.2021 - 14:45\n30.11.2021 - 14:35\n30.11.2021 - 13:30\nErmənistan şokda: “Əsgərlərin 40 faizini Köçəryan tərəfdarları öldürüb” – VİDEO\n30.11.2021 - 13:05\n“Türkiyəyə 16,5 milyard dollar yatırım etmişik”\n30.11.2021 - 12:50\nDünən Cəbrayılda minaya düşən fəhlənin GÖRÜNTÜLƏRİ – VİDEO\n30.11.2021 - 12:35\nBarbados rəsmən respublika elan olundu\n30.11.2021 - 12:20\n“Ata Abdullayevə quzu təklif etdim, götürmədi, 10 min manat istədi” – Məmur\nYeni ildə dollar bahalaşacaq? – AÇIQLAMA\n30.11.2021 - 11:40\n30.11.2021 - 11:25\nKəmaləddin Heydərov İcra başçısının oğlunu yüksək vəzifəyə TƏYİN ETDİ\n30.11.2021 - 11:10\n“İlham Əliyev İranın narahatlıqları ilə bağlı ümidverici sözlər dedi“ – Abdullahian\n30.11.2021 - 10:55\nƏcnəbi qızın sevgisinə “yox” deyən azərbaycanlı həbs olunub – Video\n30.11.2021 - 10:40\nRonaldo son 10 ildə ilk dəfə “TOP-5″dən kənarda\n30.11.2021 - 10:25\nKabildə partlayış, yaralananlar var\n30.11.2021 - 10:15\nKəlbəcərin Qılınclı kəndindən – Videogörüntülər\nBakıda ər 23 yaşlı həyat yoldaşını qətlə yetirdi\n30.11.2021 - 09:45\nLirə 13 qəpiyə düşdü, avro bahalaşdı\n30.11.2021 - 09:30\nGöygöldə it döyüşdürənlər həbs olundu\n30.11.2021 - 09:15\n“Qızıl top”un sahibi bəlli oldu\n30.11.2021 - 00:50\nƏHALİNİN NƏZƏRİNƏ: Sabah bu ərazilərdə qaz olmayacaq-Mütləq baxın\n“Müharibə başlasa, Belarus kənarda qalmayacaq”\n29.11.2021 - 21:45\nTvitterin CEO-su istefa verdi – Yenilənib\n29.11.2021 - 19:55\nİstanbulda güclü külək dörd nəfərin həyatına son qoydu – Fotolar\n29.11.2021 - 19:40


İrəvanda “Antares” holdinqin qapısına Türkiyə bayrağı yapışdırıldı - FOTOLAR\n22 dek 2020, 11:35\nXəbər verdiyimiz kimi, dünən tanınmış erməni biznesmen, “Antares” holdinqinin sahibi olan Armen Martirosyan “Facebook” sosial şəbəkəsindəki hesabında Ermənistanın Azərbaycan torpaqlarını işğal etdiyini yazıb: “26 il öncə başqasının ölkəsinə girib, orada ağalıq edir, evlər tikir, mədən istismar edirdiniz. İndi torpağın sahibi gəlib deyir ki, çıxın, biz isə bunun razılaşmaya daxil olmadığını söyləyirik. Budur sizin səviyyəniz? Öz iş masamı sizin evə qoysam, xoşunuza gələr?”\nYeniavaz.com Ermənistan mətbuatına istinadən xəbər verir ki, baş nazir Nikol Paşinynala yaxın dost olduğu bildirilən iş adamının bu açıqlamasına etiraz edənlər “Antares” holdinqə məxsus İrəvandakı obyektlərdən birinin qapısına Türkiyə bayrağı yapışdıraraq Armen Martirosyanı “xain” adlandırıblar.\n05 mar 2021, 16:33 201\n05 mar 2021, 16:08 231\n05 mar 2021, 15:46 188\n05 mar 2021, 15:24 204\n05 mar 2021, 15:10 200\n05 mar 2021, 14:09 211\n05 mar 2021, 12:55 216\n05 mar 2021, 12:27 229\n05 mar 2021, 02:03 348\n05 mar 2021, 01:07 229\n05 mar 2021, 00:13 503\n04 mar 2021, 23:50 250


BMM: Dünya xalqlarının qəribə inancaları\nDünya xalqlarının qəribə inancaları\nTarix: 28.06 | Saat: 20:07 | E-mail | Çapa göndər\nDünyanın müxtəlif yerlərində yaşayan xalqların özlərinə görə inancları var. Bəzi inanclar maraqlı, bəziləri isə cəmiyyət tərəfindən qəribə qarşılanır.\nAktual.az modern.az-a istinadən həmin inanclardan bəzilərinin adlarını və xüsusiyyətlərini açıqlayır.\nİndoneziyada Torayan adlı etnik qrupun dəfn mərasimi aylarla davam edə bilər. Dəfn mərasimi üçün lazımi vəsait toplanana qədər ailənin ölü üzvü zirzəmidə saxlanılır. Bu inanca görə, insan öldükdən sonra ruhu doğulduğu yerə qayıtmalıdır. Torayanlar ölən ruhun dəfn mərasiminə qədər ailə ilə yaşadığına inanırlar.\nPakistanda Günəş tutulmasının müalicəvi gücünün olduğuna inanılır. Guya, Günəş tutulması zamanı xəstə uşaqları sinəsinə qədər torpağa basarlarsa, o, xəstəlikdən müalicə olunacaq.\nRusiyada evdə hər hansı bir əşya unudulduqda onu götürmək üçün geri qayıtmazlar. Bunun əvəzinə başqa bir yaxınlarını unutduqları əşyanı gətirmək üçün göndərirlər. Rusların inanclarına görə, evdən çıxdıqdan sonra geri qayıtmaq uğursuzluq gətirir.\nMərakeşdə vaxtından əvvəl dünyaya gələn uşaqların magiya vasitəsilə yuxuya verildiyinə inanılır. Guya, bu cür adamlar davranışlarına nəzarət edə bilmir, bəzi cinayətlərdə təqsirləndirilmələrdən azad edilirlər.\nİspaniyada ilin hər bir ayı üçün 1 dəqiqədə 12 üzüm yeyilir. Bu, bütün il boyunca şanslı olacaqları mənasına gəlir. Qəribəsi də odur ki, 1 dəqiqədə 12 üzüm yeməyi heç kim bacara bilmir.


Əli HƏSƏNOV: Mühacir ticarətini quran işbazlar, o cümlədən bu işdə əlini qızdıran bəzi siyasi partiyalar və siyasətçilər üzə çıxacaq - XALQQAZETI.COM\n– Əli müəllim, bu günlərdə Almaniyada "miqrant alveri"nə görə bir qrup azərbaycanlının həbs edilməsi böyük rezonans yaratdı. Məlum oldu ki, bəzi müxalifət təmsilçiləri saxta sənədlərlə bir sıra şəxslərin Avropaya yerləşməsinə yardımçı olublar. Bu barədə fikirlərinizi öyrənmək istərdik.\n– Miqrasiya məsələləri, bir ölkədən başqa ölkəyə köç etmə, mövsümi və ya daimi yaşayış yerini dəyişmə, ayrı-ayrı səbəblərdən bir ölkədən başqa ölkəyə müvəqqəti və ya daimi keçid, normal prosesdir. Müstəqillik dövründə Azərbaycandan xarici ölkələrə köç edənlər, mövsümi və daimi yaşayış yerini dəyişənlər, o cümlədən Azərbaycana xarici ölkələrdən gələnlər, öz daimi yaşayış yerini Azərbaycan seçənlər də var. Bu, təbii prosesdir, normaldır, qloballaşma dövründə, qlobal dünyada bu prosesləri prinsipcə həm dövlətlər, həm də transmilli şirkətlər təqdir edirlər. İnsanların bu istəyini reallaşdırmaq məqsədilə bəzən hüquqi yardım, bəzən bu və ya digər məsələdə ona kömək göstərmək, yol göstərmək üçün müvafiq qurumlara müraciəti də təbiidir. Çünki xarici ölkələrin hər birinin özünün milli qanunvericiliyi var, Avropa Birliyi ölkələrində Avropa şengen viza normaları var, oraya getmək, yerləşmək və qalmağın müddətli planları mövcuddur. Ona görə də insanlar əgər köçməklə bağlı müraciət edənlərə qanunlar çərçivəsində yardım göstərirlərsə, bu, təbiidir. Yox əgər onlar qanunun icazə vermədiyi vasitələrlə, o cümlədən bu insanların həyatı, fəaliyyəti, onların yaşadığı ölkədəki vəziyyəti ilə bağlı sənədləri saxtalaşdıraraq bu işə yardım göstərirlərsə, bunun adı həm Azərbaycanda, həm də xarici ölkələrdə cinayətdir. Ona görə də son zamanlar Azərbaycandan gedən, Avropada yerləşən insanların indi geriyə qayıtma prosesi başlayıb və bu prosesi Azərbaycan dövləti deyil, Avropa dövlətləri başladıb.\n– Bəs, Almaniyadan deport edilən azərbaycanlıların taleyi necə olacaq, onlarla bağlı hansı tədbirlər görüləcək?\n– Avropa dövlətləri artıq miqrant məsələlərində müəyyən nizam-intizam yaratmağa başlayıb və bu insanlar geri qaytarılır. Biz dövlət olaraq hər bir vətəndaşımız üçün cavabdehik, hər bir vətəndaşımızın geri qayıdışında, yerləşməsində müvafiq olaraq Azərbaycan cəmiyyətində özünün həyatını qurmasında lazımi yardımı göstərəcəyik. Hər bir dövlətin vəzifəsi öz vətəndaşına iş üçün, həyat üçün şərait yaratmaqdır. Və geri qayıdanların hər birinin fəaliyyəti müvafiq orqanlar tərəfindən araşdırılır, nə zaman gediblər, niyə gediblər, onların getməsində hansı səbəblər olub, kimlər yardım göstərib, onlara qanuni və ya qeyri-qanuni yolla yardım göstərilib?! Burada həmin o mühacir ticarətini quran işbazlar, o cümlədən bu işdə əlini qızdıran bəzi siyasi partiyalar və siyasətçilər üzə çıxacaq. Bəlli olacaq ki, bu insanlara kimlər və hansı adla, niyə yardım göstərib və bunun müqabilində hansı vəsaiti qazanıblar, əldə etdikləri qazanc qanunidir, yoxsa qeyri-qanuni, vergiyə cəlb olunub, yoxsa olunmayıb. Və yaxud da qanunlara əməl ediblər, yoxsa pozublar. Düşünürük ki, bütün bu məsələlər aydınlaşacaq. Amma dediyim kimi, bu prosesi Azərbaycan dövləti başlamayıb, bunu Avropa dövlətləri başlayıb. Bizim də vətəndaşlar Avropadan qayıdan həmin vətəndaşlar sırasında olduğuna görə biz də bu məsələdə tərəf olaraq iştirak edirik və edəcəyik.\n– Bu hadisələr sözsüz ki, Azərbaycanın imicinə zərər vurur. Bu prosesdə iştirak edən dələduzlara qarşı hansı müvafiq tədbirlərin görülməsi gözlənilir?\n– Azərbaycanın miqrasiya orqanı gələn vətəndaşların hər birini qarşılayır, onlarla bağlı müvafiq araşdırmalar aparır. Düşünürəm ki qarşıdan gələn müddətdə biz bu prosesi təşkil edənləri aydınlaşdıracağıq. Bu prosesi Azərbaycanın imicinə zərbə vuraraq həyata keçirənlər, sanki Azərbaycanda söz, mətbuat azadlığı yoxdur adı ilə bir qrup yaradıcı insanları, Azərbaycanda fəaliyyət azadlığı yoxdur adı ilə bir qrup siyasiləşmiş insanları ölkədən çıxarıblar. Azərbaycanda mülkiyyət və əmək hüquqları tapdalanır adı ilə müəyyən iş adamlarını ölkədən çıxarıblar və başqa-başqa adlarla milli mənsubiyyətini dəyişərək azərbaycanlının üstünə erməni adı qoyub, sonra da belə adlandırıblar ki, guya Azərbaycanda başqa millətin, başqa dinlərə mənsub olan insanların yaşamağa haqqı yoxdur, guya burada diskriminasiyaya məruz qalırlar. Yəni bunların hamısı bildiyiniz kimi qanun pozuntusudur, cinayətdir və bunlar araşdırılaraq müvafiq tədbir görüləcək. Cinayət törətmiş qrup və ya insanlara gəlincə, onlarla bağlı hüquq-mühafizə orqanları araşdırma aparır. Nəinki bizim, o cümlədən, Almaniya, Fransanın da hüquq-mühafizə orqanları araşdırma aparır. Bu işdə cinayətə əli bulaşan insanlar da layiqli cəzalarını alacaqlar.\n22 Noyabr 2019 10:04 - XƏBƏRLƏR


Satılır 2 otaqlı Köhnə Tikili Elmlər akademiyası metrosu Yasamal rayonu Qiyməti 74000 manat\n74 000 AZN 1m2 / 1 608 AZN\nElanın kodu: 500050\nBakı şəhəri, Yasamal rayonu, musabəyov parkının yaxınlığında kohne tikili 5 mərtəbəli binanın 2-ci mərtəbəsində 2 otaqli, yaxşı təmirli, 46 kvm mənzil satılır. Su, qaz, işıq daimidir. Istilik sistemi mərkəzidir. Çıxarış(kupça) var. Düz yolun kənarındadır. Yaxınlığında məktəb, bağça, market, klinika və digər ictimai iaişə obyektləri mövcuddur. Bu və digər mənzillər haqqında məlumat almaq üçün əlaqə saxlaya bilərsiniz.


07 Aprel, 15:10 | Baxış sayı: 1648\nAlbaniyanın "Nacional” qəzetində ermənilərin Dağlıq Qarabağa gəlmə olduqlarından bəhs edən "Tarixi abidələr: Marağa – 150” başlıqlı məqalə dərc olunub.\nAlbaniya – Azərbaycan Dostluq, Elm və Mədəniyyət Cəmiyyətinin sədri, tarixçi-alim Entela Muçonun köməyilə işıq üzü görmüş məqalə Diaspor Fəaliyyətinə Jurnalistlərin Dəstəyi ictimai birliyinin sədri Fuad Hüseynzadənin müəllifliyi ilə nəşr olunub.\nMəqalədə ermənilərin miqrasiyasının bir çox yazılı mənbələrdə qeyd olunduğuna diqqət cəlb edilib, müxtəlif illərdə İrandan və Türkiyədən ermənilərin Azərbaycan torpaqlarına köç etməsi konkret faktlarla göstərilib. Qeyd edilib ki, 1828-ci il fevralın 10-da Rusiya və İran arasında imzalanan Türkmənçay müqaviləsindən sonra ermənilərin kütləvi şəkildə Azərbaycan ərazilərinə köçürülməsinə başlanıb. Təkcə 1828-1829-cu illərdə İrandan 40-50 min, Türkiyədən isə 90 min erməni Azərbaycana köçürülüb.\nQəzetdə bildirilir ki: "...ermənilər Qarabağa gəlmələri münasibətilə "Marağa-150” abidəsini ucaldıblar. "Marağa-150” abidəsi 1978-ci ildə ermənilərin özləri tərəfindən İran Marağasından ilk 200 ailənin Qarabağa köçürülməsinin 150 illiyi ilə əlaqədar inşa edilib. Adi çay daşlarından qurulan abidənin üzərində erməni dilində "Marağa-150” yazısı öz əksini tapıb və oxşar abidələr Xankəndi şəhərində, Tərtər rayonunun Çaylı kəndində də inşa edilib”.


Nəsiminin Türkiyədə yeni əlyazma nüsxələri tapılıb\n20:18 16 Aprel 2019 Oxunub : 2991\nİnstitutdan Azvision.az -a verilən məlumata görə, dissertant Nəzrin Atabəyli Türkiyədə İmadəddin Nəsiminin əlyazma nüsxələri ilə bağlı tədqiqat aparıb. Qardaş ölkənin kitabxana və əlyazma mərkəzlərində Nəsiminin əsərlərinin 170-dək əlyazması qorunub saxlanılır. Bununla yanaşı, şairə aid edilən bir çox nəsr əsərləri mövcuddur ki, onların xüsusi tədqiqata ehtiyacı var.\nTeqlər: Türkiyə Nəsimi


Nazpəri Dostəliyeva elmi ad məsələsinə aydınlıq gətirdi » Azərbaycan İnformasiya Agentliyi\nXalq artisti Nazpəri Dostəliyevanın fəlsəfə doktoru olmasıyla bağlı xəbərlərə aydınlıq gətirib.\nMüğənni "Ölkə.Az"a açıqlamasında bildirib ki, "Azərbaycanın Şərq və Qərb aşıq məktəblərinin xüsusiyyətləri və ifaçılıq ənənələrinin müqayisəli təhlili" adlı dissertasiya mövzusu götürüb və hazırda həmin mövzunu işləmək üçün Şamaxıdadır:\n"Hələ ki fəlsəfə doktoru deyiləm və yayılan məlumatlar yanlışdır. Hazırda Şamaxıdayam və bu mövzunun üzərində çalışıram".\nXatırladaq ki, elektron mediada Dostəliyevanın "Azərbaycanın Şərq və Qərb aşıq məktəblərinin xüsusiyyətləri və ifaçılıq ənənələrinin müqayisəli təhlili" adlı dissertasiya mövzusu qənaətbəxş hesab edilərək, fəlsəfə doktoru elmi dərəcəsinin təsdiq olunduğu yazılırdı.\n12-12-2018, 11:26 Bu il 50 mindən artıq insan işlə təmin olunub\n26-09-2018, 17:05 İtaliya Prezidenti Mehriban Əliyevanın şərəfinə rəsmi nahar verdi\n31-08-2016, 16:56 “Qara bazar”da dolların qiyməti sürətlə qalxır


ABŞ Mərkəzi Bankının (Fed) Açıq Bazar Komitəsinin (FOMC) 2019-cu ildəki son iclası başa çatdı.\n"Marja" xəbər verir ki, gözlənildiyi kimi Fed faizləri dəyişmədi. Faizlər 1,50%-1,75% aralığında sabit saxlanılıb.\nİqtisadçılar da ilin son yığıncağında faizlərdə dəyişiklik ediləcəyini gözləmirdilər.\nBu il 3 dəfə faiz endiriminə gedən Fed, iyul ayında pul siyasəti faizini 25 bənd endirərək 2,00%-2,25%, sentyabrda yenə 25 bənd azaldaraq 1,75%-2,00%, oktyabrda da yenə 25 bənd endirimlə 1,50%-1,75% aralığına endirmişdi.\nFed-in qərar mətnində, faizlərin həm məşğulluğu, həm də iqtisadi artımı dəstəkləmək üçün uyğun səviyyədə olduğu qeyd edilib.\nHəmçinin Fed, qərar mətnindən "qeyri-müəyənliklər" ifadəsini çıxardıb. 2020-ci ildə faizin mövcud səviyyələrdə qalacağına işarə edilib.\nBankın nə zamana qədər gözləmədə qalacağı isə bazarlar tərəfindən maraqla izlənilir. İqtisadçılar, Fed-in gələcək 1-2 il ərzində gözləmədə qala biləcəyini, ancaq hər hansı bir mənfilik olması vəziyyətində iqtisadiyyata lazımlı dəstəyin veriləcəyini söyləyirlər.\n11 Dekabr 2019 , 23:00


Polad Samuray: Casio G-Shock GMW-B5000D-1E baxış - Armonissimo\nPolad samuray: Casio G-Shock GMW-B5000D-1E baxışı\nCasio G-Shock xəttinin fəlsəfəsi elədir ki, istifadəçi heç bir vəziyyətdə sizi yarı yolda qoymayacaq saat əldə edir. Buna görə də bu etibarlı, dəqiq və eyni zamanda olduqca iddiasız saatlar bütün dünyada, o cümlədən bizdə məşhurdur.\nHamı bilmir ki, G-Shock-un polad korpusu var. Bu gün biz dünya bestselleri - Yapon saat nəhənginin metal paltarda "geyindiyi" Casio G-Shock GMW-B5000D-1E saatı haqqında danışacağıq.\nZaman siqnalları ilə sinxronizasiya\nYapon qol saatı Casio G-SHOCK GMW-B5000D-1E xronoqraflı\nPolad saat qutusu üçün əsas materialdır. Və nəzərdən keçirdiyimiz model də istisna deyil. Çox qəşəng və bahalı görünür, amma bir şey var: korpusun cilalanmış hissəsi parlaqdır, yəni cızıqlara meyllidir. Bu "məlhəmdə uçmaq" atlazla işlənmiş bezel ilə kompensasiyadan daha çoxdur. Niyə? Statistikaya görə, zərbələrdən ilk olaraq korpusun bu struktur hissəsi əziyyət çəkir. Ancaq atlaz bitmiş səthdə kiçik cızıqlar praktiki olaraq görünməz olacaqdır.\nYenilənmiş modelin polad korpusu özü ilə daha bir yenilik - ekran istehsalı texnologiyasını gətirdi. İndi saat ekranı STN-LCD texnologiyasından istifadə etməklə hazırlanır ki, bu da vaxtın oxunuşunun müxtəlif bucaqlardan oxunuşunu yaxşılaşdırır. Bundan əlavə, qaranlıqda vaxtı oxumaq yaxşılaşdı. Ekranın özü davamlı və etibarlı mineral şüşə altında gizlənir.\nQolbaqda da yenilik edilib. Metal korpus qolbaqın yan tərəflərində yerləşən düyməli kilidlə uyğun gəlir. Bu, bilərziyin ən uyğun olmayan anda təsadüfən açılmasının qarşısını alır. Əlavə edirik ki, qolbaq tökmədir və saatı taxarkən biləkdə xoş çəki yaradır.\nSaatın funksionallığına keçək. Xoşbəxtlikdən, demək lazım olan bir şey var. Birincisi, rus dili indi parametrlərdə mövcuddur. Və ekran ekranında həftənin günü "böyük və qüdrətli" göstərilir. İkincisi, sahibi müxtəlif həyat vəziyyətlərində faydalı ola biləcək çox sayda seçim əldə edir. Dünya vaxtı funksiyası tez-tez işgüzar səfərlərə çıxanlar və ya müxtəlif qitələrə səyahət edənlər üçün aktualdır, zəngli saat vacib bir görüşü çox yatmağa imkan verməyəcək, saniyəölçən istənilən hadisənin müddətini izləməyə imkan verəcək və taymer faydalıdır. gündəlik həyatda. Ancaq bu, əlbəttə ki, hamısı deyil.\nSaat “Bluetooth” modulu ilə təchiz edilib, onun vasitəsilə saat “IOS” və “Android” platformaları tərəfindən dəstəklənən “G-Shock Connected” xüsusi əlavəsi ilə əlaqə qurur.\nTətbiq telefonunuzu saatla sinxronlaşdırmağa, dəqiq vaxtı ötürməyə imkan verir. Bundan əlavə, yalnız bir düyməni basaraq xəritədə varlığınızı qeyd edə bilərsiniz. Bu, müəyyən bir yerdə harada və nə vaxt olduğunuzu həmişə asanlıqla xatırlamağa imkan verəcəkdir. Bunun üçün sizə lazım olan tək şey İnternet və qoşulmuş Bluetoothdur. Rahat, hə? Həmçinin proqramdan istifadə edərək bildirişləri, zəngli saatı, taymeri idarə edə bilərsiniz.\nTətbiqlə işləmək mümkün deyilsə, o zaman dünyanın altı müxtəlif yerində yerləşən qüllələr tərəfindən müəyyən tezlikdə ötürülən dəqiq vaxt siqnalları ilə sinxronizasiya funksiyası köməyə gələcək. Bu funksiyanı Multi band 6 yazısı xatırladır.\nQol Saatı 0 48 baxış


"Təqva odur ki, Allah-taala səni, əmr etdiyi yerlərdə görsün, qadağan etdiyi yerlərdə isə görməsin” .\n"Ey insanlar! Biz sizi bir kişi və bir qadından (Adəm və Həvvadan) yaratdıq. Sonra bir-birinizi tanıyasınız (kimliyinizi biləsiniz) deyə, sizi xalqlara və qəbilələrə ayırdıq. Allah yanında ən hörmətli olanınız Allahdan ən çox qorxanınızdır (pis əməllərdən ən çox çəkinəninizdir). Həqiqətən, Allah (hər şeyi) biləndir, (hər şeydən) xəbərdardır” .\nAltıncı İmam Cəfər ibn Məhəmməd belə buyurur: "Nəfsani istəklərinə tabe olub, yanlış fikirlərlə özünü aldadan insan, bir dəstənin onun başına toplaşaraq ehtiram göstərdiyi şəxsə bənzəyir. Mən bu şəxs haqqında eşitdikdən sonra onun nə qədər elmli olduğunu bilmək üçün onu görmək istədim. Bir gün bir məhəllədə camaatın onun başına yığışdığını gördüm. Onların arxasında dayandım və məni tanımasınlar deyə üzümün bir hissəsini bağladım. O, başına toplaşanları dedikləri ilə aldadırdı. Toplantı qurtardıqdan sonra o, yolunu döndərib camaatdan ayrıldı. Mən də onun arxasınca getdim. Az keçmədi ki, bir cörək satılan dükana çatdı. Onu aldadıb iki çörək oğurladı. Sonra nar dükanına gedib orda da iki nar oğurladı. Təəccüb etdim. Öz-özümə, bəlkə əvvəlcədən bunların pulunu ödəyib – deyə fikirləşdim. Yenə də onun arxasınca getdim və o, bir xəstənin yanına gəlib çörəklərlə iki ədəd narı onun yanında qoyub getdi. Səhrada onu daxmasının yanında dayanan gördükdə yanına gedib dedim: "Ey Allahın bəndəsi, mən sənin haqqında bə`zi şeyləri eşitdiyimdən səni görmək istəyirdim. Lakin, sənin bə`zi əməllərini görməyim məni təəccübləndirdi”. Dedi: "Səni təəcübləndirən nədir?” Dedim: "Çörəkçidən iki çörək, narsatandan isə iki nar oğurladın”. Mənim cavabımı verməmişdən qabaq soruşdu: "Sən kimsən?” Dedim: "Adəmin (ə) övladlarından, Məhəmmədin (s) ümmətindən olan bir şəxs”. Dedi: "Mənə de, sən kimsən?” Dedim: "Allah rəsulunun (ə) əhli-beytindən (ə) biri”. Dedi: "Haralısan?” Dedim: "Mədinədən”. Dedi: "Bəlkə Məhəmməd ibn Cəfərsən?” Dedim: "Bəli” Dedi: "Nəcabətinin şərəfli olması sənin Allahın kitabına olan cəhalətinin qarşısını almasına nə faydası olmuşdur?” Dedim: "Mənim Allahın kitabına qarşı olan chalətim nədir?” Dedi: "Qur`ani-kərimdə deyildiyinə görə, bir yaxşı iş görən kimsə on savab qazanır, bir günah edəninisə yalnız bir günah qədər cəzası var. Mən iki çörək və iki nar oğurladım. Demək mən dörd günah etdim. Lakin onların hamısını ehsan etdim və nəticədə otuz altı savabım var”. Ona dedim: "Sən Allahın kitabından xəbərsizsən. Quranda oxumamısanmı, Allah yalnız təqva əhlindən xeyir işləri qəbul edir? Sən iki çörək və iki nar oğurlamaqla dörd günah və onları sahibinin icazəsi olmadan ayrılarına verməklə savab yox, əksinə yenidən dörd günah qazandın. Nəticədə sən səkkiz günah iş görmüsən” .\n"Onlar (təqvalılar) qeybə iman gətirir və namaz qılırlar” .


2019-cu ilin dekabrında Rusiyanın Sankt-Peterburq şəhərində sirli azərbaycanlı milyarder Müşfiq Abdullayevin SPAR və “Narodnaya semya” supermarketlər şəbəkəsinin bağlanması barədə xəbər vermişdik.\nTəchizatçılar və kreditorlar qarşısında nəhəng borcları yaranan M.Abdullayev Yeni il ərəfəsi Dubaya uçmaq istərkən aerportda saxlanılmışdı və polisdə “profilaktik söhbətə” cəlb ediləndən sonra onun supermarketlər şəbəkəsinin işçiləri aylardır ala bilmədikləri əmək haqlarını almağa başlayıb. Doğrudur, 2 faizini çıxmaqla.\nlife.ru portalı Müşfiq Abdullayevin biznesinin lap əvvəldən “fırıldaq və maxinasiyalar” üzərində qurulduğunu iddia edir. Belə ki, onun şirkəti Kareliyada, Peterburqda, Leninqrad vilayətində işçilərin əmək haqlarını əvvəllər də sistematik olaraq ödəməyib, yaxud qeyri-leqal işçi əməyindən istifadə edib.\n2019-cu ilin sonlarında Abdullayev qardaşlarının “İntertorq” şirkətinə qarşı təchizatçılar və kreditorlar üst-üstə 15 milyard rubl iddia qaldırıblar. Və ucarlı biznesmen qardaşlar vəziyyətin xarab olduğunu görərək özləri şirkətlərini bağlayıblar. Fevralın əvvəllərinə olan məlumatlara görə təchizatçı şirkətlər tərəfindən M.Abdullayevə qarşı borc iddialrı qar topası kimi artır. Üstəlik o, cinayət məsuliyyətinə də cəlb oluna bilər. Təchizatçılar hüquq-mühafizə orqanlarına şikayət edərək biznesmenin əməllərinə qiymət verilməsini tələb ediblər. Onun offşor şirkəti Monakoda qeydiyyatdan keçib və ehtimal edilir ki, Abdullayev qardaşlarının götürdükləri çoxsaylı kreditlərin, gəlirlərin bir qismi həmin şirkətin hesablarına köçüb.(Virtualaz.org)


İyunun 8-də Bakıda və Abşeron yarımadasının bəzi yerlərində arabir yağış yağacağı, şimşək çaxacağı ehtimalı var.\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, gün ərzində hava əsasən yağmursuz keçəcək. Şimal-qərb küləyinin arabir güclənəcəyi gözlənilir. Gecə 16-21° isti, gündüz 22-26° isti olacaq.\nNaxçıvan Muxtar Respublikasında şimşək çaxacağı, arabir yağış yağacağı gözlənilir. Bəzi yerlərdə dolu düşəcəyi ehtimalı var. Qərb küləyi şimşək çaxanda arabir güclənəcək. Gecə 11-16° isti, gündüz 23-28° isti olacaq.\nYuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonlarında şimşək çaxacağı, arabir yağış yağacağı gözlənilir. Bəzi yerlərdə yağıntının leysan xarakterli intensiv olacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturunun gecə 8-13° isti, gündüz 13-17° isti olacağı gözlənilir.\nQazax, Gəncə, Goranboy, Tərtər, Ağdam, Füzuli və Cəbrayıl rayonlarında şimşək çaxacağı, arabir yağış yağacağı gözlənilir. Bəzi yerlərdə yağıntının leysan xarakterli intensiv olacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturunun gecə 13-18° isti, gündüz 23-28° isti olacağı gözlənilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz və Qusar rayonlarında şimşək çaxacağı, arabir yağış yağacağı gözlənilir. Bəzi yerlərdə yağıntının leysan xarakterli intensiv olacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Gecə 10-15° isti, gündüz 20-25° isti, dağlarda gecə 5-10° isti, gündüz 13-18° isti olacaq.\nMərkəzi Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan və Neftçala rayonlarında əsasən gecə və axşam şimşək çaxacağı, arabir yağış yağacağı gözlənilir. Bəzi yerlərdə yağıntının leysan xarakterli intensiv olacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturunun gecə 15-20° isti, gündüz 25-30° isti olacağı gözlənilir.\nMasallı, Yardımlı, Lerik, Lənkəran və Astara rayonlarında əsasən gecə və axşam şimşək çaxacağı, arabir yağış yağacağı gözlənilir. Şimal-şərq küləyi əsəcək. Gecə 17-20° isti, gündüz 23-28° isti, dağlarda gecə 11-16° isti, gündüz 18-23° isti olacaq.


SOCAR qaz-kompressor stansiyasının tikintisi üçün avadanlıq göndərib\nEnergetika 16 May 2009 13:08 (UTC+04:00)\n"SOCAR müstəqil şəkildə işlətdiyi "Günəşli" yatağının dayazsulu hissəsindən çıxan qazın sıxılması üçün kompressor stansiyasının tikintisi çərçivəsində ikinci qaz-turbin aqreqatının göndərilməsini həyata keçirib", - şirkətin məlumatında deyilir. Bu stansiya SOCAR-ın qaz proqramı çərçivəsində ən böyük obyektlərdən biridir və onun istifadəyə verilməsi atmosfer parnik effekti verən qazların havaya sovrulmasının həcminin azaldılmasına imkan verəcək.\nAqreqatın hündürlüyü səkkiz metr, ağırlığı 600 tondur.\nStansiya hər birinin gücü sutkada iki milyon kubmetr olan iki aqreqatdan ibarət olacaq.\nSOCAR stansiyanın tikilişinin öz vəsaitləri hesabına həyata keçirir. Lazımi infrastrukturun yaradılması və bu layihənin həyata keçirilməsinin dəyəri 150 milyon dollardır.\nBu stansiyada sıxılmadan (təzyiqin yüksəldilməsi) sonra qaz ya Azərbaycan qaz emalı zavoduna, ya da milli qaz nəqli sisteminə, oradan da abunəçilərə ötürüləcək.\nStansiyaya girişdə qaz 2-2,5 atmosfer təzyiqi ilə daxil olub 17 atmosfer təzyiqi ilə çıxacaq. Bundan sonra qaz "Neft daşları" dəniz yatağındakı 2 saylı kompressor stansiyasında əlavə olaraq 55 atmosferə qədər sıxılacaq. Yalnız bundan sonra qaz quruya nəql ediləcək.\nBu məqsədlərlə "Neft daşları"ndakı kompressor stansiyasında dörd əlavə aqreqatın qurulması prosesi başa çatdırılır. Nəticədə onun gücü sutkada 7,4 milyon kubmetrdən 10,5 milyon kubmetrə qədər artacaq.\nSOCAR-ın ekologiya idarəsinin rəhbəri Azər Əliyevin sözlərinə görə, "Günəşli"də havaya sovrulan qazın həcmi ildə 150-250 milyon kubmetr arasındadır. "Neft daşları" yatağında bu göstərici təxminən 150 milyon kubmetrdir.


Əziz müsəlman qardaşlarım! bayram, sevinc deməkdir. Bayram, əziz gün deməkdir. Bayram, sevinclərin paylandığı, sossial münasibətlərin inkişaf etdiyi şadlıq günüdür. Bayram, iman qardaşlığının həqiqi təzahür səhnələridir. Bayram mənəvi duyğuları hərəkət etdirən bir gündür. Bayram, insanların dostluq və əqrabalıq bağlarını möhkəmləndirən, şəfqət, mərhəmət, vəfa və başqalarının qayğısına qalma duyğularını artıran bir gündür.\nƏziz qardaşlar, elə isə gəlin biz də bu mübarək günü fürsət bilib kin və həsəd kimi mənfi xususiyyətləri qəlbimizdən atıb çıxaraq. Qardaş kimi yaşayaq. Necə ki, bu barədə Peyğəmbərimiz (s) belə buyurur: “Bir- birinizə hədiyyələr verin, bir- birinizi sevin, bir- birinizi mudafiyə edin ki, kin və düşmənçilik hisləri qəlblərinizdən silinsin.” Bu mövzu ilə əlaqəli islamın müqəddəs kitabı Qurani kərimdə isə Uca Allahımız belə buyurur:\n“Allah və onun Peyğəmbərinə itaət edin. Bir-birinizlə çəkişməyin, yoxsa qorxub zəifləyər və gücdən düşərsiniz. Səbr edin çünki Allah səbr edənlərlə bərabərdr.”\n“Hamılıqla Allahın ipinə (dininə, Qurana) möhkəm sarılın və (firqələrə bölünüb bir-birinizdən) ayrılmayın!..”\n“(Allah tərəfindən) açıq-aydın dəlillər gəldikdən sonra, bir-birindən ayrılan və ixtilaf törədən kəslər kimi olmayın. Onlar böyük bir əzaba düçar olacaqlar.”\n“Həqiqətən möminlər (dində) qardaşdırlar. Buna görə (aralarında bir mubahisə düşsə) iki qardaşınızın arasını düzəldin və Allahdan qorxun ki bəlkə rəhm olunasınız.”\nAləmlərə rəhmət olaraq göndərilən şanlı Peyğəmbərimiz (səs) isə bir neçə Hədisi-Şərifində belə buyurur:\n“Nəfsim əlində olan Allaha and içirəm ki, iman etmədikcə cənnətə girə bilməzsiniz. Bir-birinizi sevmədikcə də iman etmiş sayılmazsınız. Sizdən biriniz özü üçün istədiyini qardaşı üçün də istəmədikcə iman etmiş olmaz.”\n“Mömin möminin aynasıdır. Mömin möminin qardaşıdır.”\n“Möminin möminə qarşı (olan vəziyyəti) daşların üst-üstə qoyulmasıyla meydana gələn bir bina kimidir.”\n“İki yanındakı qonşusu ac olduğu halda tox yatan kimsə (kamil) mömin deyildir.”\nBu ayə və Hədisi-Şəriflər onu göstərir ki, uca dinimiz İslam, möminlərin bir- birlərini sevməsini, birlik və qardaşlıq duyğuları içərsində yaşamalarını istəməkdədir.\nMöhtərəm möminlər, bütün bunlarla bərabər gəlin bu mübarək gündə, dostlarımızı, doğma və din qardaşlarımızı ziyarət edib onların bayramlarını təbrik edək. Valideynlərimizin könlünü alaq. Kasıb və yoxsulları, yetimləri, ehtiyac sahibi olan hər kəsi imkan daxilində maddi və mənəvi dəstəklə sevindirək. Bir birimizi Allah üçün sevək. Din qardaşlarımızdan küsülü olan varsa barışaq və barışdıraq. Peyğəmbərimizin (səs): “Bir müsəlmanın din qardaşından üç gündən artıq küsülü qalması halal deyildir.” Hədisi-Şərifini heç vaxt unutmayaq. Müsəlman qardaşlarımızın qeybətini etməyək. Onları özlərinin xoşlamadığı müxtəlif adlarla çağırmayaq. Çünki bizim bir adımız var o da müsəlmandır. Bu adı bizə Uca Allah vermişdir. Necə ki, Uca Allah buyurur:\nهُوَ سَمَّاكُمُ الْمُسْلِمينَ O sizə müsəlman adını verdi!..\nUca Allah sizin və bütün dünya müsəlmanlarının Ramazan bayramını xeyirli və mübarək etsin!\nAllah təala bu mübarək gündə dünyada əziyət çəkən işgəncə görən haqsızlığa uğraya bütün müsəlmanlara yardım etsin!\nUca Allah, Suriyada, Misirdə, Əfqanıstanda, İraqda, Arakanda zülmə və haqsızlığa uğrayan müsəlmanlara zəfər nəsib etsin! Onları qorusun! Onlara da bu bayram sevincini yaşatsın!\nUca Allah Muhamməd ümmətini bağışlası! Müsəlmanların arasına kin və düşmənçilik salmasın!\nAllah təala vətənimizi, millətimizi, və bütün dünya müsəlmanlarını parçalamaq istəyən qüvvələrə fürsət verməsin! Onları rəzil və rüsvay etsin!\n9 Avqust 2013/ 1 Şəvval 1434\nMüslim, Ə. Davud, Tirmizi, et-Tac, c. 5 , səh. 244.\nƏbu Davud, Ət Tac. C. 5 Səh, 54.\nBuxari, Müslim, Riyazussalihin Tərc. c. 1. Səh, 220.\nBuxari, Muxtarul Əhadis, Səh, 123.\nRamazan Bayramı Söhbəti


Türkmənistan başçısı giriş vizasına cavabdeh olan dövlət xidməti qarşısında ciddi məsələlər qoyub\nSiyasət 17 Aprel 2009 14:42 (UTC+04:00)\nTürkmənistan, Aşqabad, 17 aprel / Trend , müxbir Q.Həsənov /\n"Hazırda sizin qarşınızda ciddi məsələlər qoyulub", - Türkmənistan Prezidenti Qurbanqulu Berdımuhəmmədovun xarici vətəndaşlara ölkəyə giriş üçün viza təqdim edən cavabdeh dövlət miqrasiya xidmətinin əməkdaşlarına ünvanladığı müraciətində deyilir.\nDövlət xidməti əməkdaşlarının peşə bayramına təsadüf edən müraciət bu gün yerli KİV-də dərc olunub. "Siz dünya təcrübəsindən istifadə edərək işinizi təkmilləşdirməli, bundan əlavə, bacarıqlı, mədəni, bir neçə xarici dil bilən və neytral Türkmənistana təşrif buyuran qonaqları gülər üzlə qarşılayan səviyyəli mütəxəssislər hazırlamalısınız", - müraciətdə deyilir.\nPrezidentin müraciətində qeyd olunur ki, qarşılarında duran tapşırıqları yaxşı dərk edən dövlət xidməti işçiləri qısa müddət ərzində işlərini yüksək səviyəyə qaldıra biliblər ki, bu da idarənin dəqiq fəaliyyət göstərməsi üçün zəmin yaradır.\n"Hazırla miqrasiya xidməti əməkdaşlarının ixtiyarında peyk əlaqəsinin, yeni texnika və xarici pasportların sənədləşdirilməsində istifadə edilən yeni texnologiyaların olması fərəhləndirici haldır. Qarşınızda qoyulan vəzifələrin öhdəsindən gələcəyinizə və yerinə yetirilməsi istiqamətində bilik və bacarığınızı sərf edəcəyinizə şübhə etmirəm", -\nBerdımuhəmmədovun müraciətində deyilir.


13 İyn. 2019 15:55\n“Yeni yaşayış binasında təxminən 300 nəfər mənzillə təmin olunacaq”\nDinamik iqtisadi tərəqqi dövrünü yaşayan ölkəmizdə sosial cəhətdən həssas əhali qruplarına xüsusi qayğı göstərilir. Əlilliyi olan şəxslərin, o cümlədən, gözdən əlillərin də sosial müdafiəsinin gücləndirilməsinə şərait yaradılır. Azərbaycanda gözdən əlilliyi olan şəxslərin sosial müdafiəsinin gücləndirilməsi sahəsində aparılan işlərin bir istiqaməti də onların mənzil-məişət şəraitinin yaxşılaşdırılmasına yönəlib.\nƏmək və Əhalinin Sosial Müdafiəsi Nazirliyinin yaydığı məlumatda qeyd olunur ki, sərəncam Bakı şəhərində gözdən əlilliyi olan şəxslər üçün inşa ediləcək çoxmənzilli binanın layihə-smeta sənədlərinin hazırlanması məqsədilə 300 min manat vəsait ayrılmasını nəzərdə tutur. Cari ildə müvafiq layihə-smeta sənədlərinin hazırlanması işləri aparılmaqla, paytaxtda gözdən əlilliyi olan şəxslər üçün daha bir çoxmənzilli yaşayış binasının tikintisinə başlanacaq.\nMəlumat üçün bildirək ki, bu təbəqədən olan şəxslərin mənzillə təminatı proqramının davamı olaraq, son illərdə gözdən əlilliyi olan şəxslər üçün Bakının Nərimanov rayonunda 132 mənzildən ibarət yaşayış binası tikilərək istifadəyə verilib.\nMaraqlıdır, yeni tikiləcək yaşayış binasında gözdən əlilliyi olan neçə şəxs mənzillə təmin olunacaq? Ümumiyyətlə, Gözdən Əlillər Cəmiyyətində mənzil növbəsində olan neçə şəxs var?\nSəmyar Abdullayev: “Təxminən 600 gözdən əlil sosial şəraitinin yaxşılaşdırılması üçün mənzil növbəsindədir”\nBu kimi suallara aydınlıq gətirmək üçün Azərbaycan Gözdən Əlillər Cəmiyyəti İctimai Birliyinə müraciət etdik. Birliyin sədri Səmyar Abdullayev “Bakı-Xəbər”ə açıqlamasında qeyd etdi ki, gözdən əlil vətəndaşların mənzil şəraitinin yaxşılaşdırılması ilə bağlı Prezident İlham Əliyevin sərəncamına əsasən yaşayış binasının tikilməsi bu qəbildən olan insanların sevincinə səbəb olub.\nOnun sözlərinə görə, bu gün Bakı şəhərində 600-ə yaxın gözdən əlil mənzil növbəsindədir. 2015-ci ildə gözdən əlillərin sosial müdafiəsinin gücləndirilməsi məqsədilə 132 mənzil onların istifadəsinə verildi. Yeni binanın inşa olunması üçün bu sahəyə vəsait ayrılıb: “Məlumat üçün bildirim ki, bu il yeni binanın layihəsi hazırlanıb, gələn il isə tikintiyə başlanacaq. Yeni yaşayış binasında təxminən 300 nəfər mənzillə təmin olunacaq”.\nHəmsöhbətimiz hesab edir ki, gözdən əlillərin sosial müdafiəsinin gücləndirilməsi üçün tikiləcək bina 3 il ərzində hazır olacaq. Bina hazır olandan sonra 300-ə yaxın gözdən əlil yeni mənzillə təmin olunacaq.


26-04-2019 08:45 - Musavat.com - Siyasət 2\nQondarma rejimin öz hesabatını BMT-nin saytında yerləşdirməsinin üzə çıxardığı gerçəkliklər; Hikmət Hacızadə: “Diplomatiyada yeni məmurlar olmalıdır, maliyyə artırılmalıdır, onlar əmr gözləməməlidir”\nAprelin 18-də Birləşmiş Millətlər Təşkilatında (BMT) rəsmi sənəd olaraq “Vətəndaşlıq və siyasi hüquqlar barədə” beynəlxalq paktın müddəalarının həyata keçirilməsinə dair “Artsax Respublikası”nın ilk dövrü hesabatı yayılıb.\n“Yeni Müsavat” xəbər verir ki, qondarma respublikanın hesabatının nüfuzlu beynəlxalq təşkilatın saytında yerləşdirilməsinə hələ də Azərbaycanın BMT-dəki daimi nümayəndəsi Aqşin Mehdiyev tərəfindən bir reaksiya olmayıb. BMT-dəki nümayəndəliyimizin indiyə qədər susqunluq nümayiş etdirməsi, həmin sənədin təşkilatın saytından çıxarılmasını tələb etməməsi anlaşılmaz olaraq qalır. Bu passiv diplomatik fəaliyyət Azərbaycan prezidentinin çevik, hücum taktikalı xarici siyasət strategiyası ilə heç cür uzlaşmır.\nDeputat, Azərbaycanın AŞ PA-dakı nümayəndə heyətinin üzvü Asim Mollazadə “Yeni Müsavat”a bildirdi ki, burada yanlış məlumat və münasibət ifadə olunub. Onun sözlərinə görə, belə bir sənəd yoxdur: “BMT-də belə hesabat olmayıb, sadəcə, erməni təxribatıdır, müvafiq sənəd hazırlayıblar. Bu da ilk dəfə baş vermir, daha əvvəllər də uydurma sənədlər hazırlayıblar ki, guya belə qurum mövcuddur. Azərbaycana qarşı bir informasiya müharibəsi gedir. Erməni şəbəkəsinin məqsədi odur ki, Azərbaycan beynəlxalq təşkilatlara sərt tənqidlər səsləndirsin, münasibətlərimiz korlansın. Ona görə də biz erməni şəbəkəsinin məkrli siyasətinin hədəflərini, zərbələrin istiqamətlərini düzgün bilməliyik”.\nA.Mollazadənin fikrincə, diplomatiya sahəsində görülməli çoxlu işlər var: “Xarici İşlər Nazirliyinin bəyanatı olub. Lakin parlament və xalq diplomatiyaları olmalıdır. Biz daxildə danışırıq, lakin bu müzakirələri xaricə çıxara bilmirik. Medianın beynəlxalq qurumlarla əməkdaşlığı bizə kömək etməlidir ki, həqiqətləri çatdıraq. Sadəcə, bu məsələdə ermənilər təxribatla öz istəyinə nail oldular. Halbuki belə sənəd yoxdur. Biz peşəkar səviyyədə informasiya müharibəsi aparmalı, onlara layiqli cavab verməliyik. Çünki erməni şəbəkəsi türkə olan nifrətini, etnik təmizləmə siyasətini hər yerdə aparır”.\nSiyasi şərhçi Hikmət Hacızadə isə bildirdi ki, ermənilər təbliğat sahəsində 100 ildir çalışırlar: “Onlar bu məsələdə səriştəlidirlər və illərdir ki, bunun üçün can atırlar. Sadəcə, biz səylərimizi artırmalıyıq, diplomatiya sahəsində yeni məmurlar, kadrlar olmalıdır, maliyyə artırılmalıdır, xaricdəki lobbini yaxşı təşkilatlandırmalıyıq. Bunları deməklə olmur, iş görülməlidir. Erməni inadkarlığı aydındır, təəccüblü heç nə yoxdur. Amma bu informasiya müharibəsində hökumət işləməlidir. Demokratiya olmayan yerdə isə hamı susur və əmr gözləyir. Demokratiya olanda diplomat, jurnalist əmr gözləmir, özləri addım atır, təşəbbüs göstərir, cibindən xərc çəkir. Bizim diplomatlar müstəqil deyillər, onlar belə öyrəşiblər, hər şeyə qulaq asırlar, təlimat gözləyirlər. Reallıq bundan ibarətdir...”\n“BMT kimi nüfuzlu qurumun belə bir siyasi səhvə yol verməsi, yumşaq şəkildə desək, anlaşılmazdır”.\nBunu ONA-ya açıqlamasında Ermənistanın insan hüquqları ilə bağlı BMT İnsan Hüquqları Şurasına təqdim etdiyi və BMT-nin saytında yerləşdirilən hesabatda qondarma “Dağlıq Qarabağ Respublikası”nın da hesabatını yer almasına münasibət bildirən baş nazirin müavini Əli Əhmədov deyib.\nƏ.Əhmədov bildirib ki, BMT Azərbaycanın ərazi bütövlüyünü qəbul edib, qondarma “Dağlıq Qarabağ Respublikası” adlı dövlət isə mövcud deyil:\n“Belə olan halda dünya dövlətlərinin qəbul etmədiyi qondarma qurumun adının və hesabatının BMT-nin rəsmi saytında yer alması BMT-nin nə Nizamnaməsinə, nə yerinə yetirdiyi siyasi missiyaya uyğun gəlir”.\nBaş nazirin müavini vurğulayıb ki, Azərbaycan Xarici İşlər Nazirliyi rəsmi şəkildə bu məsələyə etiraz etməlidir: “Azərbaycan hökuməti müxtəlif formalarda kəskin şəkildə bu məsələyə etirazını bildirməlidir.\nBMT-nin saytında qondarma “Dağlıq Qarabağ Respublikası” müstəqil dövlət kimi təqdim olunubsa, biz bu biabırçılığa son qoymalıyıq və o hesabat BMT-nin saytından çıxardılmalıdır".\nMilli Məclis sədrinin müavini Bahar Muradova bildirib ki, Azərbaycan bütün mümkün imkanlarını işə salaraq, bu hesabatın BMT-nin saytından çıxarılmasını tələb etməli və buna nail olmalıdır: “Azərbaycan bunu edəcək. O da bəllidir ki, Ermənistan belə məqamlarda Dağlıq Qarabağı ”Artsax" adı altında tanıtdırmaq istiqamətində yaranan xırda imkanlardan belə maksimum yararlanmağa və istifadə etməyə çalışır".\nDeputat Sahibə Qafarova deyib ki, hesabat 6 dildə və “Artsax”ın sənədi kimi yerləşdirilib: “Azərbaycanın Ermənistan tərəfindən işğal edilmiş ərazilərinin dərhal və qeyd-şərtsiz boşaldılmasına dair 4 qətnamə qəbul etmiş bir qurumun saytında belə bir hesabatın dərc edilməsi tamamilə yanlışdır və təşkilatın missiyasına və beynəlxalq hüquqa ziddir”.\nXİN-in mətbuat katibi Leyla Abdullayeva bildirib ki, burada BMT-nin İnsan Hüquqları Şurasına təqdim edilmiş illik hesabatdan söhbət gedə bilməz: “Birinci hal deyil ki, Ermənistan tərəfi öz məktublarına Azərbaycanın işğal edilmiş ərazilərində yaradılmış qanunsuz separatçı rejimin kağızlarını əlavə edir. Ermənistan tərəfinin BMT, eləcə də ATƏT çərçivəsində üzvlük hüquqlarından sui-istifadə edərək qanunsuz rejimin kağızlarını öz məktublarının əlavəsi kimi yaymaq təcrübəsinə cavab olaraq, təşkilatlar yayılan bu sənədlərin hər hansı bir şəkildə təşkilatın mövqeyini əks etdirmədiyini bildirirlər. Sənədə diqqətlə baxsanız, burada sənədin əlavəsinin yayılmasının BMT Katibliyinin onun mahiyyəti üzrə hər hansı mövqe bildirməsi demək olmadığı aydın şəkildə yazılır”.\nƏli Əhmədov , Asim Mollazadə , Hikmət Hacızadə , Leyla Abdullayeva , Bahar Muradova , Aqşin Mehdiyev , Emil Salamoğlu , Milli Məclis , Atət , Yeni Müsavat , Xarici Işlər Nazirliyi , Bmt , Birləşmiş Millətlər Təşkilatı , Azərbaycan Xarici Işlər Nazirliyi , Insan Hüquqları Şurası , Azərbaycan , Qarabağ , Ermənistan


"Kasıba çörək yoxdursa, varlıya da dinclik yoxdur” - Kolumbiyada etirazlar niyə və necə başladı?\nKolumbiyadakı etirazlardan. Foto: Camilo Erasso\nKolumbiyada 28 apreldən hökumətə qarşı etirazlar başlayıb. Getdikcə geniş vüsət alan etiraz dalğasına səbəb neoliberal siyasətini geniş şəkildə tətbiq edən sağçı İvan Duke hökuməti olub. O, pandemiya səbəbindən dərinləşən iqtisadi problemlərə həll yolu adı altında “Həmrəylik Qanunu”nu Konqresə təqdim edib. Əslində isə “vergi qanunu” olan bu addım xalqdan 6,3 milyard dollar toplamağı hədəfə qoyub. Qanun əsasən ƏDV-nin artırılmasına və vergi bazasının genişləndirilməsinə yönəlib. Etirazların qarşısını almaq üçün məhkəmə pandemiya səbəbiylə etirazların qadağan olunduğunu bildirib. Buna baxmayaraq, qadağa qərarı yüz minlərlə kolumbiyalı işçinin küçələrə çıxmasına mane olmayıb.\nEtirazları kim təşkil edir: İşçi Sendikaları MərkəziMilli Əmək KonfederasiyasıKolumbiya Əməkçilər FederasiyasıKamaz Sürücüləri Təşkilatıİşçi Sendikaları Mərkəzinin təxminən 700.000 üzvü var.\nHökumətin vergi islahatı ilə bağlı geri addım atsa da etirazlar dayanmır. Buna səbəb isə işçilərin bütün tələblərinin icra edilməməsidir.\nKolumbiyadakı etirazlardan. Foto:Maria Jose Gonzalez Beltran\nİşçilərin tələbləri nədir:\nDemokratik hüquq və azadlıqların təminatı\nHərəkət və etiraz hüququnun konstitusiya təminatı\nŞəhərlərin hərbiləşdirilməsinə son qoyulması\nQətliamların dayandırılması, cavabdehləri cəzalandırılması\nHər kəs üçün minimum əmək haqqı səviyyəsində aylıq əsas gəlirin təmin edilməsi\nESMAD polis gücünün dağıdılması\nMilli kənd təsərrüfatının, sənayenin, sənətkarların və fermerlərin müdafiəsi\nCinsi və etnik kimliyə qarşı ayrıseçkiliyə son qoyulması\nHəbs, saxlanılma, ölümlər: 1 polis, 18 mülki şəxs olmaqla, ən az 19 nəfər ölüb. Azı 800 nəfərin yaralandığı açıqlanıb. 431 nəfər polis tərəfindən saxlanıb, 87 nəfərin isə itkin olduğu bildirilir.\n“Francisco Isaías” İnsan Hüquqları Şəbəkəsinin açıqlamasına görə, yalnız Kali şəhərində polis 14 nəfəri öldürülüb. “Temblores” təşkilatı da ən az 10 ölüm, 68 fiziki zorakılıq , 655 əsassız həbs, 8 nəfərin gözlərindən yaralandığı, 18 güllə yarası və 4 cinsi istismar hadisəsinin yaşandığı bildirilib.\nHökumətin atdığı addımlar: Hökumətin ilk cavabı xüsusi polis qüvvələri olan ESMAD-ı dinc etirazlara göndərməsi oldu. Nəticədə toqquşmalar yaşandı. Polis gücü etirazlara son qoya bilmədi. Prezident İvan Duke, qanun layihəsini parlamentdən geri çəkdiklərini açıqladı. Bununla birlikdə Duque, həmkarlar ittifaqları və ictimai təşkilatlarla görüşərək yeni bir qanun hazırlayacaqlarını da bildirib.


İslam Konfransı Gənclik Forumu Haqqında / R. Sami ÇİNAR – Necmi KAYA\n19.05.12 04:43 ərzində olan dəyişikliklər\tYazan redaktor\t19.05.12 04:37\nƏnvər Salayev (Rusiya)\n- Cənab Ənvər bəy, İslam konfransı gənclər formu haqda düşüncələriniz nələrdir?\n- Əlhamdulilləh bu mənzərə məni heyran etdi. Biz bu foruma nümayəndə olaraq deyil, Rusiyadan qonaq olaraq dəvət edilmişik. Çünki Rusiya İKT-nin üzvü deyil. Mən burada işçi quruplarının iclaslarında iştirak etdim. Çox əhəmiyyətli mövzular müzakirə edildi. Rusiyadakı müsəlman qardaşlarımızın dərdlərini söyləmək imkanım oldu.\n- Rusiyada İslama və müsəlmanlara münasibət necədir?\n- Təbii ki, müəyyən çətinliklər var. Beslan hadisələrindən sonra müsəlmanlara baxış tərzi biraz fərqləndi. Bizim ən böyük çətinliyimiz, İslam adına edilən səhf hərəkətlərdir. İslamın terror kəliməsiylə yan-yana səslənməsidir. Mən əminəm ki, bura toplanan əllidən çox ölkədən gələn gənc qardaşlarımız terroru lənətləmə mövzusunda həmfikirdirlər. Gənclər bu forum ilə çox böyük və cəsarətli bir müvüffüqiyyət əldə etdilər. Allah xeyirli etsin.\n- Təşəkkür edirəm.- Sağ olun.\nOuld Telmoudi Cheikh Əhməd (MORITANYA)\n-Cənab Əhməd bəy, İslam Konfransı Gənclik Formunu dünya müsəlman gəncləri baxımından necə görürsünüz ?\n- Əvvəlcə Allahın salamıyla başlamaq istəyirəm. Təbii ki, bu çox böyük bir tədbirdir. Əlli müsəlman ölkəsinin nümayəndələri bu tədbirdə iştirak edirlər və hamımız bərabər dərdlərimizi danışırıq. Bu forum gənc müsəlmanların qarşılaşdıqları çətinlikləri həll etməsinə, bundan sonra daha sağlam və daha şuurlu addımlar atmasına kömək edəcəkdir.\n- Sizin ölkənizdə gənclərin hansı çətinlikləri var ?\n- Moritanyada yoxsulluq, işsizlik ən əsas dərdimizdir. İnşallah bu ittifaqımız birbirimizə möminlərin qardaş olduğunu bir daha xatırladar və dünyanın harasında olmağından asılı olmayaraq, bir yerdə mömin qardaşlarımızın dərdlərini həll etmək şuurunu verər.\nMohammed Osman Moallin (SOMALI)\n- Cənab Osman bəy Somalidə gənclərin nə kimi çətinlikləri var ?\n- Bildiyiniz kimi Somali bir Afrika ölkəsidir. Yeraltı sərvətlər ilə çox zəngin, ancaq əhalisinin həyat səviyyəsi son dərəcə aşağıdır. Davamlı olan daxili müharibələr, aclıq və səfalətin olduğu bir yerdir.Həmçinin təhsil imkanının olmaması, savadsızlıq ölkəmizdəki gənclərin ən böyük problemidir. Somalidə xalq, xüsusən də gənclər təhsilsizdir, hərkəsin əlində silah boş və mənasız savaşlara davam edirlər. Qanunsuzluq baş alıb gedir. Hakimiyyət böhranı son həddə çatıb.\n- Bu foruma qarşı sizin münasibütiniz necədir?\n- Forumda iştirak etdiyim üçün Allaha çox şükür edirəm , hiss etdim ki, biz tək deyilik, hər sahədə bizə yardım etməyə hazır qardaşlarımız var. Mən şəxsən Azərbaycan hökumətinə, bu forumun təşkilatçıları olan Avrasiya Inkişaf Assosiyasına və Nayoraya çox təşəkkür edirəm. Biz müsəlman gəncləri bir birimizlə birləşdirdi. Dərdlərimizi bölüşdük. Allah onlardan razı olsun.\nMohammed Akteruzzaman (Bangladesh)\n- Əfəndim İslam konfransı gənclər formunda iştirak etmək sizin ölkəniz və təşkilatınız üçün nə qazandırdı ?\n- Allahın salamı ilə başlayıram. Təbii ki, bugün İslam aləmində " İttifaq " həsrətində olduğumuz bir söz. Mən Banqladeşdən gəlmişəm, oradakı qardaşlarımızdan salamlar gətirmişəm. İştirak etdiyimiz bu forum ölkəm və şəxsən özüm üçün böyük bir təcrübə oldu . İnşallah xeyirli nəticələr əldə edərik.\n- Azərbaycan haqqında təəssüratlarınız.\n- Mənim bu vaxta qədər Azərbaycan haqda məlumatım çox az idi. Bu konfransa dəvət edildiyimizdə maraqlandıq və bilgi aldıq. İndi isə tam səmimiyyətimlə deyirəm ki, azərilər çox qonaqpərvər insandırlar. Bu tədbirdə vəzifəli olan və xidmət edən qardaşlarımda gördüm bu qonaqpəvərliyi. Bizi çox gözəl qarşıladılar.\n- Bakını gəzmək fürsətiniz oldu mu?\n- Bəli. Şəhidlər xiyabanında, Qiz qalasında, dəniz kənarında oldum. Bakı çox gözəldir.\n- Son olaraq söyləmək istadiyiniz bir söz var mı ?\n- Allahdan arzum budur ki, belə beynəlxalq tədbirlər həmişə olsun və xeyirli nəticələr versin.